Kannada-LLM-Labs/Wikipedia-Kn huggingface dataset:
ಕಿನ್ನಾಳ ಆಟಿಕೆ

ಕಿನ್ನಾಳ ಎಂಬುದು ಒಂದು ಸ್ಥಳದ ಹೆಸರು.  ಕಿನ್ನಾಳ ಕರ್ನಾಟಕ ರಾಜ್ಯದ ಉತ್ತರ ಕರ್ನಾಟಕ ಭಾಗದ ಕೊಪ್ಪಳ ಜಿಲ್ಲೆಯಲ್ಲಿದೆ.  ಈ ಕಲೆಯನ್ನು ಕಿನ್ನಾಳ ಕಲೆ ಅಥವಾ ಕಿನ್ನಾಳ ಆಟಿಕೆಯೆಂದು ಕನ್ನಡದಲ್ಲಿ ಕರೆಯುತ್ತಾರೆ.

ಕೊಪ್ಪಳದಲ್ಲಿ ಕೊಪಣಾಚಳ ಎಂಬ ಬೆಟ್ಟವಿದೆ.  ಕೊಪಣಚಳವೇ ಕೊಪ್ಪಳ ಆಗಿದೆ.  ಹಾಗಾಗಿ ಕೊಪ್ಪಳದ ಕೊಪಣಾಚಳ ಜೈನ ಧರ್ಮದ ಪ್ರಮುಖ ಕೇಂದ್ರ.  ಕೊಪ್ಪಳದ ಹತ್ತಿರದ ಪಟ್ಟಣವಾದ ಕಿನ್ನಾಳ ಎಂಬ ಸ್ಥಳವು ಆಟಿಕೆಗಳಿಗೆ ಜಗತ್ಪಸಿದ್ದವಾಗಿದೆ.   ಕಿನ್ನಾಳವು ಭಾರತದ ಭೌಗೋಳಿಕ ಚಿಹ್ನೆಗಳ ಪಟ್ಟಿಯಲ್ಲಿ ಸೇರಿದೆ.  ಕಿನ್ನಾಳವು ಆಟಿಕೆಗಳಿಗೆ ಪ್ರಸಿದ್ಧವಾಗಿದೆ.  ಇದು ಜಿಐನಲ್ಲಿ ೨೧೩ನೆ ಸಂಖ್ಯೆಯನ್ನು ಹೊಂದಿದೆ*.

ಇತಿಹಾಸ 
ಕಿನ್ನಾಳ ಅಗಾಧವಾದ ಶ್ರೀಮಂತ ಪರಂಪರೆಯನ್ನು ಹೊಂದಿದೆ.  ಕಿನ್ನಾಳವು ಒಂದು ಕಾಲದಲ್ಲಿ ಕರಕುಶಲ ಕಲೆಗಳ ಪ್ರವರ್ಧಮಾನ ಕೇಂದ್ರವಾಗಿದ್ದು,  ಅತ್ಯಂತ ಸೊಗಸಾದ ಸುಪರಿಚಿತವಾದ ಮರದ ಕೆತ್ತನೆಗಳನ್ನು ಮಾಡಿದ್ದವು.  ಹಂಪಿಯ ಪಂಪಾಪತೇಶ್ವರ ದೇವಾಲಯದ ಮರದ ರಥದಲ್ಲಿ ಕೆತ್ತಲಾದ ಪ್ರಸಿದ್ಧವಾದ ಮ್ಯೂರಲ್ ವರ್ಣಚಿತ್ರಗಳು ಇವುಗಳಲ್ಲಿ ಒಂದಾಗಿದೆಯೆಂದೂ  ಕಿನ್ನಾಳದ ಕುಶಲಕರ್ಮಿಗಳ ಪೂರ್ವಜರು ಕಲೆಯಲ್ಲಿ ನಿಪುಣರೆಂದು ರುಜುವಾತಾಗಿದೆ.    2007 ರಲ್ಲಿ ಕಿನ್ನಾಳ ಆಟಿಕೆಗಳ ಪುನಶ್ಚೇತನಕ್ಕೆ ಸ್ಥಳೀಯ ವಿದ್ಯಾರ್ಥಿಗಳ ಮತ್ತು ಕುಶಲಕರ್ಮಿಗಳ ಪ್ರಯತ್ನದಿಂದ  ಗ್ಲ್ಯಾಸ್ಗೋ ವಿಶ್ವವಿದ್ಯಾಲಯ ಮತ್ತು ಗ್ಲ್ಯಾಸ್ಗೋ ಸ್ಕೂಲ್ ಆಫ್ ಆರ್ಟ್ ವಿದ್ಯಾರ್ಥಿಗಳು ಮತ್ತು ಕರ್ನಾಟಕ ಕ್ರಾಫ್ಟ್ಸ್ ಕೌನ್ಸಿಲ್ ಸಹಯೋಗದೊಂದಿಗೆ  ಒಂದು ಯೋಜನೆ ರೂಪುಗೊಂಡಿದೆ.

ಕಿನ್ನಾಳ ಕಲೆ ವಿಧಾನ 
ಕಿನ್ನಾಳ ಕುಶಲಕರ್ಮಿಗಳನ್ನಯ ಚಿತ್ರಕಾರರು ಎಂದು ಕರೆಯಲಾಗುತ್ತದೆ.  ಆಟಿಕೆಗಳನ್ನು ತಯಾರಿಸಲು ಹಗುರ ಮರವನ್ನು ಬಳಸುತ್ತಾರೆ.  ಮರದ ಆಟಿಕೆಗಳ ವಿವಿಧ ಭಾಗಗಳಲ್ಲಿ ಹುಣಿಸೆಯ ಬೀಜ ಮತ್ತು ಉರುಟು ಕಲ್ಲುಗಳನ್ನು ಬಳಸಲಾಗುತ್ತದೆ.   ಸೆಣಬಿನ ಚಿಂದಿಗಳಿಂದ, ನೆನೆಸಿಡಲಾದ ತುಂಡುಗಳಾಗಿ, ಬೆಳ್ಳಿಯ ಬಣ್ಣದ ಒಣಗಿದ ಪುಡಿಯ, ಮತ್ತು ಮರ ಕೊಯ್ದ ಗರಗಸದ ಧೂಳು ಮತ್ತು ಹುಣಿಸೆ ಹಣ್ಣಿನ ಬೀಜ ಪೇಸ್ಟ್ ಮಿಶ್ರಣದಿಂದ ಕಿಟ್ಟ ತಯಾರಿಸಲಾಗುತ್ತದೆ.  ಬೆಣಚುಕಲ್ಲಿನ ಪುಡಿಯನ್ನು ದ್ರವ ರೂಪದ ಅಂಟನೊಂದಿಗೆ ಮಿಶ್ರಣ ಮಾಡಿ ಚಿತ್ರದಲ್ಲಿನ ದೇಹದ ಮೇಲೆ ಅಲಂಕಾರ ಮತ್ತು ಆಭರಣದಂತೆ ಎದ್ದು ತೋರುವಂತೆ ಬಳಸಲಾಗುತ್ತದೆ. ಒಮ್ಮೆ ಚಿತ್ರದಲ್ಲಿನ ಭಾಗಗಳನ್ನು ಜೋಡಿಸಿದ ಮೇಲೆ ಕಿಟ್ಟವನ್ನು ಎಲ್ಲಾ ಭಾಗಗಳ ಮೇಲೆ  ಲೇಪಿಸಿ ಸಣ್ಣ ಹತ್ತಿ ತುಂಡುಗಳನ್ನು ಹುಣಿಸೇಹಣ್ಣಿನ ದ್ರವದಿಂದ ಅಂಟಿಕೊಳ್ಳುವಂತೆ ಮಾಡಲಾಗುತ್ತದೆ.   ಇದಾದ ನಂತರ ಬೆಣಚುಕಲ್ಲಿನ ದ್ರವದ ಬಣ್ಣದ ಆಧಾರದಲ್ಲಿ ಅನ್ವಯಿಸಿ ರೂಪುಗೊಳ್ಳುತ್ತದೆ.

ಹಿಂದೆ ಜನರು ಬೊಂಬೆಗಳನ್ನು ವಿವಿಧ ವೃತ್ತಿಗಳ ಆಧಾರದಲ್ಲಿ ತಯಾರಿಸುವುದು ಜನಪ್ರಿಯವಾಗಿತ್ತು.  ಈಗಿನ ಅಂಕಿ ಅಂಶದ ಪ್ರಕಾರ ಪ್ರಾಣಿಗಳು, ಪಕ್ಷಿಗಳು ಗರುಡ , ಮಹಾಕಾವ್ಯದ ಹಕ್ಕಿ ಹೀಗೆ 12 ಘಟಕಗಳನ್ನು ಹೊಂದಿದೆ.  ಸಿಂಹಾಸನದ ಮೇಲಿನ ಗಣೇಶನ 22 ಘಟಕಗಳನ್ನು ಹೊಂದಿದೆ.  ಕಿನ್ನಾಳ ಆಟಿಕೆಯ ಶೈಲಿಯು ವಾಸ್ತವಿಕ ಮತ್ತು ವಿನ್ಯಾಸವನ್ನು ಉಳಿ ಬಳಸಿ ಕುಶಲ ಸ್ಪರ್ಶ ನೀಡುತ್ತಾರೆ.  ಹಬ್ಬದ ಋತುವಿನಲ್ಲಿ ಮಣ್ಣಿನ ಆಟಿಕೆಗಳು ಮತ್ತು ಚಿತ್ರಗಳನ್ನು ಸಾಮಾನ್ಯವಾಗಿ ಸೆಗಣಿ ಮತ್ತು ಮರದ ಪುಡಿಯನ್ನು ಬಳಸಿ ಮಾಡಲಾಗುತ್ತದೆ.

ಕಿನ್ನಾಳ ಪ್ರಯಾಣ 
ಕೊಪ್ಪಳ ಜಿಲ್ಲೆಯ ಕಿನ್ನಾಳ ಎಂಬ ಹಳ್ಳಿಗೆ  ಹೋಗುವವರಿಗೆ  ಕೆ.ಎಸ್.ಆರ್.ಟಿ.ಸಿ. ಬಸ್ಸುಗಳ ವ್ಯವಸ್ಥೆಯಿದೆ.  ಕೊಪ್ಪಳ ಹತ್ತಿರಕ್ಕೆ ರೈಲ್ವೆ ವ್ಯವಸ್ಥೆಯಿದೆ.

ರಾಷ್ಟ್ರಮಟ್ಟದಲ್ಲಿ ಕಿನ್ನಾಳ ಆಟಿಕೆ ಪ್ರದರ್ಶನ 
೨೦೧೩ರಲ್ಲಿ ನಡೆದ ಗಣರಾಜ್ಯ ಉತ್ಸವದಲ್ಲಿ ಕರ್ನಾಟಕ ರಾಜ್ಯದ ಪರವಾಗಿ ಕಿನ್ನಾಳ ಆಟಿಕೆಗಳ ಪ್ರದರ್ಶನದ ಟ್ಯಾಬ್ಲೊವನ್ನು ತಯಾರಿಸಲಾಗಿತ್ತು.

ಬಾಹ್ಯ ಕೊಂಡಿ 
* Form GI-1 of Application No. 213 available at http://ipindiaservices.gov.in/GirPublic/ViewApplicationDetails.aspx?Appno=20&Index=0

ಉಲ್ಲೇಖ 

ಕಲೆ
ಕೊಪ್ಪಳ ಜಿಲ್ಲೆಯ ಪ್ರವಾಸಿ ತಾಣಗಳು
ಭಾರತದ ಭೌಗೋಳಿಕ ಸಂಕೇತಗಳು
ಪಾರ್ಮಜ಼ಾನ್ ಚೀಸ್

ಪಾರ್ಮಜ಼ಾನ್ ಚೀಸ್ (ಪಾರ್ಮಿಜಾನೊ-ರೆಜ್ಜಾನೊ) ಒಂದು ಗಟ್ಟಿ, ಕಾಳುಕಾಳಾಗಿರುವ ಗಿಣ್ಣು. ಅದನ್ನು ಉತ್ಪಾದಿಸುವ ಪ್ರದೇಶಗಳಿಂದ ಹೆಸರಿಸಲಾಗಿದೆ, ಇದರಲ್ಲಿ ಪಾರ್ಮಾ, ರೆಜಾ ಎಮೀಲಿಯಾ, ಬಲೋನ್ಯಾ, ಮೊಡೆನಾ, ಮ್ಯಾಂಚುವಾ ಪ್ರಾಂತ್ಯಗಳು ಒಳಗೊಂಡಿವೆ. ಅದು "ಗಿಣ್ಣುಗಳ ರಾಜ" ಎಂದು ಪರಿಚಿತವಾಗಿದೆ. ಪಾರ್ಮಜ಼ಾನ್ ಚೀಸ್ಅನ್ನು ಪಾಶ್ಚೀಕರಿಸದ ಹಸುವಿನ ಹಾಲಿನಿಂದ ತಯಾರಿಸಲಾಗುತ್ತದೆ.
ಪುರಾಣದ ಪ್ರಕಾರ, ಪಾರ್ಮಿಜಾನೊ-ರೆಜ್ಜಾನೊ ಗಿಣ್ಣು ಎಮಿಲಿಯಾ ಪ್ರಾಂತ್ಯದಲ್ಲಿ ಬಿಬ್ಬಿಯಾನೊ ಸಮಯದ ಮಧ್ಯಯುಗದಲ್ಲಿ ಇದನ್ನು ಕಂಡುಹಿಡಿಯಲಾಯಿತು. ಅದರ ನಿರ್ಮಾಣ ಶೀಘ್ರದಲ್ಲೇ ಪಾರ್ಮಾ ಹಾಗೂ ಮೊಡೆನಾ ಕ್ಷೇತ್ರಗಳಿಗೆ ಇದು ಹರಡಿತು. ಐತಿಹಾಸಿಕ ದಾಖಲೆಗಳ ಪ್ರಕಾರ ೧೩ ಮತ್ತು ೧೪ ನೇ ಶತಮಾನಗಳಲ್ಲಿ ಇಂದಿನಂತೆ ಹೋಲುತ್ತಿತ್ತು, ಅದಕ್ಕೆ ಪಾರ್ಮಿಜಾನೊ ಗಿಣ್ಣಿನ ಮೂಲವನ್ನು ಆ ಕಾಲಕ್ಕಿಂತ ಬಹಳ ಹಿಂದೆನೆ ಪತ್ತೆಹಚ್ಚಲಾಗಿತ್ತು ಎಂದು ಸೂಚಿಸಲಾಗಿದೆ.
ಆಹಾರ ಪದಾರ್ಥಗಳು
ಕಢಿ

ಕಢಿ ರಾಜಸ್ಥಾನದಲ್ಲಿ ಹುಟ್ಟಿಕೊಂಡ ಒಂದು ಭಾರತೀಯ ತಿನಿಸು. ಇದು ಒಂದು ಮಸಾಲೆಭರಿತ ತಿನಿಸು ಮತ್ತು ಇದರ ಗಟ್ಟಿ ಗ್ರೇವಿ ಕಡಲೆ ಹಿಟ್ಟಿನ ಮೇಲೆ ಆಧಾರಿತವಾಗಿದೆ ಹಾಗೂ ಪಕೋಡಾಗಳನ್ನು ಹೊಂದಿರುತ್ತದೆ. ಇದಕ್ಕೆ ಹುಳಿ ರುಚಿಯನ್ನು ಕೊಡಲು ಹುಳಿ ಮೊಸರನ್ನು ಸೇರಿಸಲಾಗುತ್ತದೆ. ಇದನ್ನು ಹಲವುವೇಳೆ ಅನ್ನ ಅಥವಾ ರೋಟಿಯೊಂದಿಗೆ ತಿನ್ನಲಾಗುತ್ತದೆ. ದಕ್ಷಿಣದ ರಾಜ್ಯಗಳಲ್ಲಿ, ಇದಕ್ಕೆ ಇಂಗು, ಸಾಸಿವೆ ಕಾಳುಗಳು, ಜೀರಿಗೆ ಮತ್ತು ಮೆಂತ್ಯದ ಒಗ್ಗರಣೆ ಕೊಡಲಾಗುತ್ತದೆ.

ಉತ್ತರ ಭಾರತದಲ್ಲಿ, ಪಕೊರಾಸ್ ಕಡಲೆಗೆ ಮಾಂಸರಸ ಸೇರಿಸಲಾಗುತ್ತದೆ ಮತ್ತು ಹುಳಿ ಮೊಸರನ್ನು ಸುವಾಸನೆಗಾಗಿ ಸೇರಿಸಲಾಗುತ್ತದೆ. ಅದನ್ನು ಎರಡೂ : ಬೇಯಿಸಿದ ಅನ್ನ ಅಥವಾ ರೋಟಿ ಜೊತೆಯಲ್ಲಿ ತಿನ್ನಲಾಗುತ್ತದೆ. ರಾಜಸ್ಥಾನ ಮತ್ತು ಗುಜರಾತ್, ಇದು ಸಾಮಾನ್ಯವಾಗಿ ಖಿಚಡಿ, ರೋಟಿ, ಪರಂಥ ಮತ್ತು ಅಕ್ಕಿ ಜೊತೆಗೆ ಬಡಿಸಲಾಗುತ್ತದೆ. ಇದು ಒಂದು ಹಗುರವಾದ ಆಹಾರ ಪರಿಗಣಿಸಲಾಗಿದೆ. ರಾಜಸ್ಥಾನಿ ಮತ್ತು ಗುಜರಾತಿ ಕಡಾಯಿಯು ಉತ್ತರ ಪ್ರದೇಶದಕ್ಕಿಂತ ಭಿನ್ನವಾಗಿದೆ. ಸಾಂಪ್ರದಾಯಿಕವಾಗಿ, ಸಕ್ಕರೆ ಅಥವಾ ಬೆಲ್ಲ ಇದಕ್ಕೆ ಸೇರಿಸಲಾಗುತ್ತದೆ ಏಕೆಂದರೆ, ಇತರ ರೂಪಗಳಿಗಿಂತ ಇದು ಹೆಚ್ಚು ಸಿಹಿಯಾಗಿರುವುದು, ಆದರೆ ಇದನ್ನು ಹೆಚ್ಚು ಹುಳಿ ಮತ್ತು ರುಚಿಯಾಗಿ ಸಕ್ಕರೆ ಇಲ್ಲದೆ ಮಾಡಬಹುದು.

ಖಾದ್ಯ, ತಿನಿಸು
ಅರಾಬಿಕ ಕಾಫಿ

ಅರಾಬಿಕ ಕಾಫಿ ಕಾಫಿಯ ಮುಖ್ಯ ಪ್ರಭೇದಗಳಲ್ಲಿ ಒಂದು. ರೋಬಸ್ಟಾ ಕಾಫಿ ಇನ್ನೊಂದು ಮುಖ್ಯ ಪ್ರಭೇದ.ಇದನ್ನು ಇಥಿಯೋಪಿಯದ ನೈಋತ್ಯ ಭಾಗದ ಎತ್ತರದ ಪರ್ವತ ಪ್ರದೇಶಗಳಲ್ಲಿ ಮೊದಲು ಗುರುತಿಸಲಾಯಿತು,.ಇದು ಪ್ರಥಮವಾಗಿ ತೋಟಗಾರಿಕೆಯಲ್ಲಿ ಬಳಕೆಯಾದ ಪ್ರಭೇದ.

ಭೌಗೋಳಿಕ ಹರಡುವಿಕೆ
ಇದು ಮುಖ್ಯವಾಗಿ ಆಫ್ರಿಕ ಖಂಡದ ಸ್ವಾಭಾವಿಕ ಸಸ್ಯವಾದರೂ ಈಗ ಕಾಫಿ ಬೆಳೆಯುವ ಪ್ರಪಂಚದೆಲ್ಲೆಡೆ ಕಾಣಬರುತ್ತದೆ.ಯೆಮೆನ್ ಈ ಪ್ರಭೇದವನ್ನು ಬೆಳೆಸುವುದರಲ್ಲಿ ಅಗ್ರಗಣ್ಯ ದೇಶವಾಗಿದೆ.

ಸಸ್ಯ ಲಕ್ಷಣಗಳು

ಕಚ್ಛಾ ಅರಾಬಿಕ ಕಾಫಿ ಗಿಡವು ಸುಮಾರು ೨೯ರಿಂದ ೩೯ ಆಡಿ ಬೆಳೆಯುತ್ತದೆ.ಎಲೆಯು ವಿರುದ್ಧ ದಿಕ್ಕಿನಲ್ಲಿ ಉದ್ದವಾಗಿದ್ದು ಅಂಡವೃತ್ತ-ಅಂಡವಾಗಿರುತ್ತದೆ.ಸುಮಾರು ೨.೫ ಯಿಂದ ೪ ಇಂಚು ಉದ್ದವಾಗಿದ್ದು,೧.೫ ಯಿಂದ ೩.೨ ಇಂಚು ಅಗಲವಾಗಿ, ಹೊಳಪುಳ್ಳ ಗಾಢ ಹಸಿರು ಬಣ್ಣವಿರುತ್ತದೆ. ಹೂವು ಬಿಳಿ ಬಣ್ಣವಾಗಿದ್ದು,ಗೊಂಚಲು ಗೊಂಚಲಾಗಿರುತ್ತವೆ.ಬೀಜವು ಓಟೆಯ ಒಳಗಿದ್ದು,ಮಾಗಿದಾಗ ಕೆಂಪು-ನೇರಳೆ ಬಣ್ಣವನ್ನು ಹೊಂದುತ್ತದೆ. ಒಂದು ಓಟೆಯು ಸಾಮಾನ್ಯವಾಗಿ ಎರಡು ಬೀಜಗಳನ್ನು ಹೊಂದಿರುತ್ತದೆ.

ಬೇಸಾಯ
ಅರಾಬಿಕ ಕಾಫಿಯು ಪ್ರಪಂಚದ ಒಟ್ಟು ಕಾಫಿ ಉತ್ಪಾದನೆಯ ೭೫-೮೦ ಶೇಕಡಾ ಇದೆ.ಅರಾಬಿಕ ಕಾಫಿಯನ್ನು ನೆಟ್ಟ ಸುಮಾರು ೭ ವರ್ಷಗಳ ನಂತರ ಫಸಲು ಕೊಡಲು ಪ್ರಾರಂಭಿಸುತ್ತದೆ.ಸುಮಾರು ೧೩೦೦ ರಿಂದ ೧೫೦೦ ಆಡಿಗಳ ಎತ್ತರ ಪ್ರದೇಶ ಮತ್ತು ೪೦ರಿಂದ ೬೦ ಇಂಚಿನಷ್ಟು ವಾರ್ಷಿಕ ಮಳೆ ಇದಕ್ಕೆ ಅನುಕೂಲವಾಗಿದೆ.

ಛಾಯಾಂಕಣ

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 World Checklist of Rubiaceae
 CoffeeResearch.org
ಸಸ್ಯಗಳು
ಪಾನೀಯಗಳು
ಟ್ಯಾಕೊ

ಟ್ಯಾಕೊ ಹೂರಣದ ಸುತ್ತ ಮಡಚಿದ ಅಥವಾ ಸುತ್ತಿದ ಮೆಕ್ಕೆ ಜೋಳ ಅಥವಾ ಗೋಧಿಯ ತೊರ್ತೀಯಾ ಸೇರಿ ಮಾಡಲ್ಪಟ್ಟಿರುವ ಒಂದು ಸಾಂಪ್ರದಾಯಿಕ ಮೆಕ್ಸಿಕನ್ ತಿನಿಸು. ಗೋಮಾಂಸ, ಹಂದಿಮಾಂಸ, ಕೋಳಿಮಾಂಸ, ಕಡಲಾಹಾರ, ತರಕಾರಿಗಳು ಮತ್ತು ಗಿಣ್ಣನ್ನು ಒಳಗೊಂಡಂತೆ, ಟ್ಯಾಕೊವನ್ನು ವಿವಿಧ ಹೂರಣಗಳಿಂದ ತಯಾರಿಸಬಹುದು, ಹಾಗಾಗಿ ಹೆಚ್ಚು ಉಪಯೋಗಿತ್ವ ಮತ್ತು ವೈವಿಧ್ಯಕ್ಕೆ ಅವಕಾಶವಿರುತ್ತದೆ. ಟ್ಯಾಕೊವನ್ನು ಸಾಮಾನ್ಯವಾಗಿ ಅಡುಕಲಗಳಿಲ್ಲದೇ ತಿನ್ನಲಾಗುತ್ತದೆ ಮತ್ತು ಹಲವುವೇಳೆ ಜೊತೆಗೆ ಸಾಲ್ಸಾ, ಆವಕಾಡೊ ಅಥವಾ ಗ್ವಾಕಮೋಲೆ, ಕೊತ್ತಂಬರಿ, ಟೊಮೇಟೊಗಳು, ರುಬ್ಬಿದ ಮಾಂಸ, ಈರುಳ್ಳಿ ಮತ್ತು ಲೆಟಿಸ್‍ನಂತಹ ಅಲಂಕರಣಗಳಿರುತ್ತವೆ.

ಟ್ಯಾಕೊ, ಮೆಕ್ಸಿಕೋದಲ್ಲಿ ಯೂರೋಯೂರೋಪಿಯನ್ನರುಪಿಯನ್ನರು ಬರುವ ಮುಂಚಿನಿಂದಲೂ ಇದೆ. ಮೆಕ್ಸಿಕೋ ಕಣಿವೆಯ ಸರೋವರದ ಪ್ರದೇಶದಲ್ಲಿ ವಾಸಿಸುವ ಸ್ಥಳೀಯ ಜನರನ್ನು ಸಾಂಪ್ರದಾಯಿಕವಾಗಿ ಸಣ್ಣ ಮೀನು ತುಂಬಿದ ಟ್ಯಾಕೋ ಆಹಾರ ಸೇವಿಸಿದ ಮಾನವಶಾಸ್ತ್ರೀಯ ಸಾಕ್ಷ್ಯಗಳಿವೆ. ಟ್ಯಾಕೊಗಳು ವಿವಿಧ ರೀತಿಯಲ್ಲಿ ಜಗತ್ತಿನ ಮೂಲೆ ಮೂಲೆಯಲ್ಲೂ ಪ್ರಸಿದ್ದವಾಗಿದೆ. 

ಖಾದ್ಯ, ತಿನಿಸು
ಜೂರಾ ಶಾಸನ

ಜೂರಾ ಶಾಸನ ಮಧ್ಯ ಪ್ರದೇಶದ ಜಬ್ಬಲ್‍ಪುರ ಗ್ರಾಮದಲ್ಲಿ ದೊರೆತ ಕನ್ನಡ ಶಾಸನವಾಗಿದೆ. ಇದರ ಕಾಲ ಸುಮಾರು ೯೪೭. ರಾಷ್ಟ್ರಕೂಟ ಮೂರನೆ ಕೃಷ್ಣನು ಪರಾಂಗನ ಪುತ್ರತ್ವ ಮತ್ತು ಶೌರ್ಯವನ್ನು ಕೊಂಡಾಡಿರುವ ಶಾಸನವಿದು. ಉಬ್ಬಿಕಾಮೈಸೆಟ್ಟಿಯ ತಮ್ಮ ತುಯ್ಯಲ ಚನ್ದಯ್ಯನು ಈ ಪ್ರಶಸ್ತಿ ಶಾಸನವನ್ನು ಬರೆಸಿದನೆಂದು, ಏಚಿಮಯ್ಯ ಎಂಬುವವನು ಬರೆದಿದ್ದಾನೆಂದು ತಿಳಿದು ಬರುತ್ತದೆ.....

ಇತಿವೃತ್ತ
ಉತ್ತರ ಭಾರತದ ದಿಗ್ವಿಜಯ ಸಂದರ್ಭದಲ್ಲಿ ಬರೆದ ಈ ಶಾಸನ ರಾಷ್ಟ್ರಕೂಟ ಮೂರನೆ ಕೃಷ್ಣನ ವಿಜಯಸ್ತಂಭದಂತಿದೆ. ಹೊರನಾಡಿನಲ್ಲಿ ದೊರೆತಿರುವ ಅಪೂರ್ವ ಕನ್ನಡ ಶಾಸನವೆಂಬ ಮಹತ್ವ್ತ ಇದಕ್ಕಿದೆ. ರಾಷ್ಟ್ರಕೂಟರ ಕಾಲದ ಜನರು ನಂಬಿ ಎತ್ತಿಡಿದ ಜೀವನಮೌಲ್ಯಗಳಲ್ಲಿ ಪರನಾರಿ ಸೋದರತ್ವವೂ ಒಂದು. ಕನ್ನರದೇವನಂತಹ ಪರಾಂಗನ ಪುತ್ರರನ್ನು ಗುರ್ತಿಸಿದ ಶಾಸನಕವಿ, ಸಹಜವಾಗಿ ಈ ಬಗ್ಗೆ ಹೆಚ್ಚಿನ ಪ್ರಾಶಸ್ತ್ಯ ನೀಡಿದ್ದಾನೆ.

ಜೂರಾ ಶಾಸನ ತಾತ್ಪರ್ಯ
ಸೋಲದೆ ಪರವನಿತೆಗೆ ಕಣ್
ಸೋಲದು ಮೊಲೆವಾಲನೂಡಿ ನಡಪಿದ ತಾಯಿಂ
ಮೇಲೆನೆ ಬಗೆಗುಂ ನೋಡಿರೆ
ಸೋಲದು ಚಿತ್ತಂ ಪರಾಂಗನಾಪುತ್ರಕನಾ
ಅವನು ಪರಸ್ತ್ರೀಗೆ ಸೋಲುವವನಲ್ಲ. ಅವರನ್ನು ನೋಡಿದರೆ ಮೊಲೆಹಾಲನ್ನು ಕುಡಿಸಿ ಬದುಕು ನೀಡಿದ ತಾಯಿಗಿಂತ ಹೆಚ್ಚಾಗಿ ಗೌರವಿಸುತ್ತಿದ್ದ. ಎಂತಹ ಪರಿಸ್ಥಿತಿಯಲ್ಲೂ ಪರಸ್ತ್ರೀಗೆ ಆತನ ಚಿತ್ತ ಸೋತುದ್ದಿಲ್ಲವಂತೆ!
ಇನ್ನೊಂದು ಪದ್ಯದಲ್ಲಿ -
ನೋಡಿರೆ ಪರವಧುಗೆ ಮನಂ
ಕೂಡದು ಸೂೞ್ಸೂೞೊಳೆತ್ತಿ ನಡಪಿದ ತೋಳು
ಣ್ಡಾಡಿದ ಮೊಲೆ ಬಸಿಱೊಳಗಿ
ೞ್ದಾಡಿದ ಚಿತ್ತಂ ಪರಾಂಗನಾಪುತ್ರಕನಾ

ಶಾಸನದ ಪೂರ್ಣಪಾಠ
ಸ್ವಸ್ತಿ|| ಪರಮಭಟ್ಟಾರ
ಕ ಪರಮೇಶ್ವರ ಶ್ರೀ ಪ್ರಿ
ಥ್ವೀವಲ್ಲಭ ಮಹಾರಾಜಾಧಿ
ರಾಜನೆಲ್ಲರ ಮರುಳನಾ
ನೆವೆಡೆಂಗಂ ಚಲಕೆನಲ್ಲಾ
ತಂ ವೈರಿವಿಳಾಸಂ ಮದಗ
ಜಮಲ್ಲಂ ಪರಾಂಗನಾಪು
ತ್ರಂ ಗಣ್ಡಮಾರ್ತ್ತಣ್ಡನ್ ಅಕಾಳವ
ರಿಷಂ ನೃಪತುಂಗಂ ಕಚ್ಚೆಗಂ ಶ್ರೀ
ಮತ್ಕನ್ನರದೇವಂ ||ಕನ್ದ||
. . . . . . ವನಿತೆಯರ್ಕ್ಕ
. . . . . . ಗಳುಂ ಬಮ
. . . . . . ಕಣ್ಡುಂ ನೋಡ
ದು ಕಣ್ಣುಡಿಯದು ಬಾಯ್ಕೂ
ಡದು ಚಿತ್ತಂ ಪರಾಂಗನಾ
ಪುತ್ರಕನ ||೧|| 
ಭಾರತದೊಳಿಱದನಿ ನ್ದ್ರನೊಳೋರಾ
ಸನ ಜಾಣನೆನಿಪ ಪಾ
ಣ್ಡ್ಯನ ಕುಲಮಂ ಬೇರಿನ್ದೆ
ಕಿೞ್ತ ಚೋೞನ ಬೇರಂ
ಬೇರಿನ್ದ ಕಿೞ್ತನಾನೆವೆಡಙ್ಗಂ ||೨|| 
ಸೋಲದೆ ಪರವ
ನಿತೆಗೆ ಕಣ್ಸೋಲದು ಮೊ
ಲೆವಾಲನೂಡಿ ನಡಪಿದ
ತಾಯಿಂ ಮೇಲೆನೆ ಬಗೆಗುಂ
ನೋಡಿರೆ ಸೋಲದು ಚಿತ್ತಂ
ಪರಾಂಗನಾಪುತ್ರಕನ ||೩||
ನೋಡಿರೆ ಪರವಧುಗೆ
ಮನಂ ಕೂಡದು ಸೂೞ್ಸೂ
ೞೊಳೆತ್ತಿ ನಡಪಿದ
ತೋಳುಣ್ಡಾಡಿದ ಮೊಲೆ ಬ
ಸಿಱೊಳಗಿೞಡಿದ ಚಿತ್ತಂ
ಪರಾಂಗನಾ ಪುತ್ರಕನ ||೪||
ಸ್ವಸ್ತಿ || ಉಬ್ಬಿಕಾಮೈಸೆಟ್ಟಿಯ
ತಮ್ಮಂ ತುಯ್ಯಲ ಚನ್ದ
ಯ್ಯಂ ಪ್ರಸಸ್ತಿಯಂ ಬರೆಯಿಸಿ
೩೭ ದಂ|| ಬರೆದನೆ ಚಿಮ್ಮಯ್ಯಂ ||  

ಶಾಸನಗಳು
ಇತಿಹಾಸ
ಮಾರಾಟ ವ್ಯವಸ್ಥೆ

"ಮಾರ್ಕೆಟ್" ಎಂಬ ಶಬ್ದ "ಮಾರ್ಕಟಸ್" ಎಂಬ ಲ್ಯಾಟಿನ್ ಶಬ್ದದಿಂದ ಬಂದಿದೆ. ಅಂದರೆ "ವ್ಯಾಪಾರ ಮಾಡು" ಎಂದು. ಈ "ಮಾರ್ಕೆಟ್" ಎಂಬ ಶಬ್ದವನ್ನು ಬೇರೆ ಬೇರೆ ಸಂದರ್ಭದಲ್ಲಿ ಬೇರೆ ಬೇರೆಯಾಗಿ ಬಳಸಲಾಗುತ್ತದೆ. ಸಾಮಾನ್ಯ ಅರ್ಥದಲ್ಲಿ "ಮಾರ್ಕೆಟ್" ಅಥವಾ ಮಾರುಕಟ್ಟೆಯೆಂದರೆ ಮಾರುವವರು ಮತ್ತು ಕೊಳ್ಳವವರು ಪರಸ್ಪರ ಭೇಟಿಯಾಗಿ,ಮಾರುವುದು ಮತ್ತು ಕೊಳ್ಳವ ಸ್ಥಳ. 

ಪ್ರೊ.ಫಿಲಿಪ್ ಕೋಟ್ಲರ್:"ಒಂದು ಸಮರ್ಥ ವಿನಿಮಯಕ್ಕೆ ಒಂದು ಪ್ರದೇಶ ಅಥವಾ ವಾತಾವರಣವೇ ಮಾರುಕಟ್ಟೆ."
ಕ್ಲಾರ್ಕ್ ಮತ್ತು ಕ್ಲಾರ್ಕ್:"ಮಾರುಕಟ್ಟೆ ಒಂದು ನಿರ್ದಿಷ್ಟ ಉತ್ಪನ್ನದ ಕಾರ್ಯಾಚರಣೆಗೆ ಹಕ್ಕನ್ನು ವಿನಿಮಯ ಮಾಡಲು ಮತ್ತು ಯಾವುದರಿಂದ ಯಾವುದರ ಕಡೆಗೆ ವಾಸ್ತವ ಸರಕುಗಳು ಸಾಗುವುದಕ್ಕೆ ದಾರಿ ಮಾಡುವುದೋ ಅಂಥ ಪ್ರದೇಶ."

ಮಾರುಕಟ್ಟೆಗಳ ವರ್ಗೀಕರಣ 
ವಿವಿಧ ದೃಷ್ಟಿಕೋನಗಳ ಆಧಾರದ ಮೇಲೆ ಮಾರುಕಟ್ಟೆಯನ್ನು ಹಲವು ರೀತಿಯಲ್ಲಿ ವರ್ಗೀಕರಿಸಲಾಗಿದೆ. ಅವುಗಳಲ್ಲಿ ಕೆಲವನ್ನು ಕೆಳಗೆ ಕೊಟ್ಟಿದೆ.

ಭೌಗೋಳಿಕ ಪ್ರದೇಶದ ಅನುಸಾರ
ಭೌಗೋಳಿಕ ಪ್ರದೇಶದ ಆಧಾರದ ಮೇಲೆ ಮಾರುಕಟ್ಟೆಗಳನ್ನು ನಾಲ್ಕು ಬಗೆಯಾಗಿ ವರ್ಗೀಕರಿಸಬಹುದು.ಅವು 
ಸ್ಥಳೀಯ ಮಾರುಕಟ್ಟೆ
ಪ್ರಾದೇಶಿಕ ಮಾರುಕಟ್ಟೆ
ರಾಷ್ಟ್ರೀಯ ಮಾರುಕಟ್ಟೆ
ವಿಶ್ವ ಅಥವಾ ರಾಷ್ಟ್ರೀಯ ಮಾರುಕಟ್ಟೆ

ಮಾರಾಟಗಾರರ ಸ್ಥಾನದ ಆಧಾರದ ಮೇಲೆ 
ಮಾರುಕಟ್ಟೆಗಳಲ್ಲಿ ಮಾರಾಟಗಾರರ ಸ್ಥಾನದ ಆಧಾರದ ಮೇಲೆ, ಮಾರುಕಟ್ಟೆಗಳನ್ನು ಮೂರು ವಿಧಗಳಾಗಿ ವರ್ಗೀಕರಿಸಲಾಗಿದೆ. ಅವು
ಪ್ರಾಥಮಿಕ ಮಾರುಕಟ್ಟೆ
ದ್ವಿತೀಯ ಮಾರುಕಟ್ಟೆ
ಅಂತಿಮ ಮಾರುಕಟ್ಟೆ

ಅವಧಿಯ ಆಧಾರದ ಮೇಲೆ 
ಅವಧಿಯ ಆಧಾರದ ಮೇಲೆ, ಮಾರುಕಟ್ಟೆಗಳನ್ನು ಮೂರು ವಿಧಗಳಾಗಿ ವರ್ಗೀಕರಿಸಲಾಗಿದೆ. ಅವು
ಅತ್ಯಲ್ಪ ಅವಧಿಯ ಮಾರುಕಟ್ಟೆ
ಅಲ್ಪಾವಧಿಯ ಮಾರುಕಟ್ಟೆ
ದೀರ್ಘಾವಧಿಯ ಮಾರುಕಟ್ಟೆ

ವ್ಯವಹಾರದ ಗಾತ್ರ ಅಥವಾ ಪ್ರಮಾಣದ ಮೇಲೆ 
ವಹಿವಾಟಿನ ಆಧಾರದ ಮೇಲೆ, ಮಾರುಕಟ್ಟೆಗಳನ್ನು ಎರಡು ವಿಧಗಳಾಗಿ ವರ್ಗೀಕರಿಸಬಹುದು. ಅವು
ಸಗಟು ಮಾರುಕಟ್ಟೆ
ಚಿಲ್ಲರೆ ಮಾರುಕಟ್ಟೆ

ವಹಿವಾಟಿನ ಲಕ್ಷಣದ ಆಧಾರದ ಮೇಲೆ 
ವಹಿವಾಟಿನ ಆಧಾರದ ಮೇಲೆ, ಮಾರುಕಟ್ಟೆಗಳನ್ನು ಎರಡು ವಿಧಗಳಾಗಿ ವರ್ಗೀಕರಿಸಬಹುದು. ಅವು
ಸ್ಥಾನಿಕ  ಮಾರುಕಟ್ಟೆ
ಭವಿಷ್ಯದ  ಮಾರುಕಟ್ಟೆ

ವಹಿವಾಟು ನಡೆಸಿದ ಸರಕಿನ ಆಧಾರದ ಮೇಲೆ 
ವಹಿವಾಟು ನಡೆಸಿದ ಸರಕಿನ ಆಧಾರದ ಮೇಲೆ ಮಾರುಕಟ್ಟೆಗಳನ್ನು ಎರಡು ವಿಧಗಳಾಗಿ ವರ್ಗೀಕರಿಸಬಹುದು. ಅವು
ಸರಕಿನ ಮಾರುಕಟ್ಟೆ
ಬಂಡವಾಳದ ಮಾರುಕಟ್ಟೆ

ನಿಯಂತ್ರಣದ ಆಧಾರದ ಮೇಲೆ 
ನಿಯಂತ್ರಣದ ಆಧಾರದ ಮೇಲೆ ಮಾರುಕಟ್ಟೆಗಳನ್ನು ಎರಡು ವಿಧಗಳಾಗಿ ವರ್ಗೀಕರಿಸಬಹುದು. ಅವು
ನಿಯಂತ್ರಿತ ಮಾರುಕಟ್ಟೆ
ಅನಿಯಂತ್ರಿತ ಅಥವಾ ಮುಕ್ತ ಮಾರುಕಟ್ಟೆ

ಆರ್ಥಿಕತೆಯ ಆಧಾರದ ಮೇಲೆ 
ಆರ್ಥಿಕತೆಯ ಆಧಾರದ ಮೇಲೆ ಮಾರುಕಟ್ಟೆಗಳನ್ನು ಮೂರು ವಿಧಗಳಾಗಿ ವರ್ಗೀಕರಿಸಲಾಗಿದೆ. ಅವು
ಸಮರ್ಪಕ ಮಾರುಕಟ್ಟೆ
ಅಸಮರ್ಪಕ ಮಾರುಕಟ್ಟೆ
ಏಕಸ್ವಾಮ್ಯ ಮಾರುಕಟ್ಟೆ

ಉಲ್ಲೇಖ 

ವ್ಯಾಪಾರ ಮತ್ತು ವಹಿವಾಟು
ಕುಣಿಗಲ್ ರಾಮನಾಥ್

ಕನ್ನಡ ಚಿತ್ರನಟ ಕುಣಿಗಲ್‍ ರಾಮನಾಥ್ ಅವರು ಕುಣಿಗಲ್‍ನವರು. ಅವರು ಡಾ. ರಾಜ್‍ಕುಮಾರ್ ಅವರಿಗೆ ಪರಮಾಪ್ತರಾಗಿದ್ದರು. ಅವರು ಕುಣಿಗಲ್‍ನಲ್ಲಿರುವ ದುರ್ಗಾಭವನ್ ಲಾಡ್ಜ್‍ನ ಮಾಲೀಕರು.

ಜನನ 
ಕುಣಿಗಲ್‍ ರಾಮನಾಥ್ ಅವರು 1932ರ ಡಿಸೆಂಬರ್‍ನಲ್ಲಿ ಕೃಷ್ಣರಾವ್ ಹಾಗೂ ರಮಾಬಾಯಿ ದಂಪತಿಗಳ ಮಗನಾಗಿ ಜನಿಸಿದರು.

ಶಿಕ್ಷಣ 
ಆಂಧ್ರಪ್ರದೇಶದ ಕಡಪಾದಲ್ಲಿ ಪ್ರಾಥಮಿಕ ಶಿಕ್ಷಣ ಪಡೆದರು.

ಸಾಂಸಾರಿಕ ಜೀವನ 
ಕುಣಿಗಲ್‍ ರಾಮನಾಥ್  ಅವರು 19ನೇ ವಯಸ್ಸಿಗೆ ದಾಂಪತ್ಯ ಜೀವನಕ್ಕೆ ಅಡಿಯಿಟ್ಟರು.

ಸೇವೆ 
ಕುಣಿಗಲ್‍ ರಾಮನಾಥ್ ಅವರು 'ಸಂಪತ್ತಿಗೆ ಸವಾಲ್', 'ಹಾವಿನ ಹೆಡೆ', 'ಚಲಿಸುವ ಮೋಡಗಳು', 'ಸಮ್ಮಿಲನ', 'ತೂಗುವೆ ಕೃಷ್ಣನ', 'ಅನುರಾಗದ ಅಲೆಗಳು', 'ಪ್ರಾಣಸ್ನೇಹಿತ', 'ಸಪ್ತಪದಿ', 'ಕಿತ್ತೂರಿನ ಹುಲಿ' ಮುಂತಾದ ಸುಮಾರು 220ಕ್ಕೂ ಹೆಚ್ಚು ಕನ್ನಡ ಸಿನಿಮಾಗಳಲ್ಲಿ ನಟಿಸಿದ್ದಾರೆ.

ನಿಧನ 
ಕುಣಿಗಲ್ ರಾಮನಾಥ್ ಅವರು ದಿನಾಂಕ 1-2-2016ರಂದು ಮಧ್ಯಾಹ್ನ ಬೆಂಗಳೂರಿನ ಬಿಜಿಎಸ್ ಆಸ್ಪತ್ರೆಯಲ್ಲಿ ನಿಧನರಾದರು. ಅವರಿಗೆ 85 ವರ್ಷ ವಯಸ್ಸಾಗಿತ್ತು. ಅವರು ಪತ್ನಿ, ಒಬ್ಬ ಮಗ ಹಾಗೂ ಒಬ್ಬ ಮಗಳನ್ನು ಅಗಲಿದ್ದಾರೆ. ಅವರ ಅಂತ್ಯಕ್ರಿಯೆ ಅಂದೇ ಸಂಜೆ ಕುಣಿಗಲ್‍ನ ಬ್ರಾಹ್ಮಣ ರುದ್ರಭೂಮಿಯಲ್ಲಿ ನಡೆಯಿತು.

ಉಲ್ಲೇಖ
ಚಿಕನ್ ಲಾಲಿಪಾಪ್

ಚಿಕನ್ ಲಾಲಿಪಾಪ್ ಇಂಡಿಯನ್ ಚೈನೀಸ್ ಪಾಕಪದ್ಧತಿಯಲ್ಲಿ ಜನಪ್ರಿಯವಿರುವ ಒಂದು ಕ್ಷುಧಾವರ್ಧಕ. ಚಿಕನ್ ಲಾಲಿಪಾಪ್ ಮೂಲಭೂತವಾಗಿ ಒಂದು ತುದಿಯಿಂದ ಅಣಿಗೊಳಿಸಲಾದ ಕೋಳಿಮಾಂಸದ ಕಿರುರೆಕ್ಕೆ, ಮತ್ತು ಇದರಲ್ಲಿ ಮಾಂಸವನ್ನು ಮೂಳೆ ತುದಿಯಿಂದ ಸಡಿಲವಾಗಿ ಕತ್ತರಿಸಿ ಕೆಳಕ್ಕೆ ತಳ್ಳಲಾಗುತ್ತದೆ ಮತ್ತು ಇದರಿಂದ ಲಾಲಿಪಾಪ್ ರೂಪ ಸೃಷ್ಟಿಯಾಗುತ್ತದೆ. ಇದನ್ನು ಸಾಮಾನ್ಯವಾಗಿ ಬಿಸಿಯಾಗಿ ಸೆಚ್ವಾನ್ ಸಾಸ್‍ನೊಂದಿಗೆ ಬಡಿಸಲಾಗುತ್ತದೆ. ಚಿಕನ್ ಲಾಲಿಪಾಪ್ಅನ್ನು ಸಾಮಾನ್ಯವಾಗಿ ಕೋಳಿಮಾಂಸ ರೆಕ್ಕೆ ಅಥವಾ ತೊಡೆಯನ್ನು ಬಳಸಿ ತಯಾರಿಸಲಾಗುತ್ತದೆ. ಇದನ್ನು ಖಾರದ ಪುಡಿ ಮತ್ತು ಅರಿಶಿನವನ್ನು ಮುಖ್ಯ ಪದಾರ್ಥಗಳಾಗಿ ಒಳಗೊಂಡ ಮಸಾಲೆಭರಿತ ಕೆಂಪು ಕಲಸಿದ ಹಿಟ್ಟಿನಿಂದ ಲೇಪಿಸಿ ಕರಿಯಲಾಗುತ್ತದೆ ಅಥವಾ ಬೇಕ್ ಮಾಡಲಾಗುತ್ತದೆ.

ಖಾದ್ಯ, ತಿನಿಸು
ಚಿಕ್ಕಿ

ಚಿಕ್ಕಿ ಸಾಮಾನ್ಯವಾಗಿ ಕಡಲೆಕಾಯಿ ಮತ್ತು ಬೆಲ್ಲದಿಂದ ತಯಾರಿಸಲಾದ ಒಂದು ಸಾಂಪ್ರದಾಯಿಕ ಭಾರತೀಯ ಮಿಠಾಯಿ. ಅತ್ಯಂತ ಸಾಮಾನ್ಯ ಕಡಲೆಕಾಯಿ ಚಿಕ್ಕಿಯಲ್ಲದೆ ಚಿಕ್ಕಿಯ ಹಲವು ವಿಭಿನ್ನ ವಿಧಗಳಿವೆ. ಚಿಕ್ಕಿಯ ಪ್ರತಿ ವಿಧವನ್ನು, ಹುರಿಗಡ್ಲೆ, ಎಳ್ಳು, ಮಂಡಕ್ಕಿ, ಅವಲಕ್ಕಿ, ಅಥವಾ ಒಣಕೊಬ್ಬರಿಯನ್ನು ಒಳಗೊಂಡಂತೆ, ಬಳಸಲಾದ ಪದಾರ್ಥಗಳನ್ನು ಆಧರಿಸಿ ಹೆಸರಿಸಲಾಗುತ್ತದೆ.

ಕಡಲೇಬೀಜದ (ಶೇಂಗಾ) ಚಿಕ್ಕಿ ಬೇಕಾಗುವ ಪದಾರ್ಥಗಳು
ಕಡಲೆಬೀಜ 
ಒಂದು ಕಪ್ಬೆಲ್ಲ 1 ಕಪ್ (ಪುಡಿ ಮಾಡಿದ್ದು)
ಏಲಕ್ಕಿ- 4

ಮಾಡುವ ವಿಧಾನ
ಮೊದಲಿಗೆ ಕಡಲೆ ಬೀಜ ಹುರಿದು ಪುಡಿ ಮಾಡಿಟ್ಟುಕೊಳ್ಳಿ.ಆಮೇಲೆ ಸ್ಟವ್ ಹಚ್ಚಿ ಅದರ ಮೇಲೆ ದಪ್ಪ ತಳ ಇರುವ ಪಾತ್ರೆ ಇಡಿ. ಪಾತ್ರೆಗೆ ಬೆಲ್ಲ ಹಾಕಿ 2 ಚಮಚ ನೀರು ಸೇರಿಸಿ,ಬೆಲ್ಲ ಕರಗಿ ಎಳೆ ಪಾಕ ಬಂದ ಕೂಡಲೇ ಅದಕ್ಕೆ ಪುಡಿ ಮಾಡಿದ ಕಡಲೆ ಬೀಜ ಸೇರಿಸಿ ನಂತರ ಅದಕ್ಕೆ ಏಲಕ್ಕಿ ಪುಡಿ ಮಾಡಿ ಚೆನ್ನಾಗಿ ಮಿಕ್ಸ್ ಮಾಡಿ ಆಮೇಲೆ ಒಂದು ತಟ್ಟೆಗೆ ಸ್ವಲ್ಪ ತುಪ್ಪ ಸವರಿ ಅದರ ಮೇಲೆ ಮಿಕ್ಸ್ ಹಾಕಿ ಬಿಸಿ ಇರುವಾಗಲೇ ಬೇಕಾದ ಆಕಾರಕ್ಕೆ ಚಿಕ್ಕಿಯನ್ನು ಕತ್ತರಿಸಿಕೊಳ್ಳಬಹುದು.

ಉಲ್ಲೇಖಗಳು

ಮಿಠಾಯಿಗಳು
ಕಲಾಂಚೋಯಿ

ಪುಟ್ಟ ಪುಟ್ಟ ಗುಲಾಬಿ, ಕೆಂಪು ಹೂಗಳನ್ನು ತನ್ನೊಡಲಲ್ಲಿಟ್ಟುಕೊಂಡ, ಇತಿಹಾಸದ್ ವಿಭಿನ ಶಿಲ್ಪಕಲೆಯ್ ಚಿತ್ತಾರಗಳನ್ನು ನೆನಪಿಸುವ ಶೈಲಿಯಲ್ಲಿರುವ ಎಲೆಗಳನ್ನು ಹೊಂದಿದ ಪ್ಲಾಂಟೇ ಸಾಮ್ರಾಜ್ಯದ ಕ್ರಾಸ್ಸುಲ್ಲೇಷಿಯೇ(Crassulacea) ಕುಟುಂಬದ ಸಹೋದರಿ ಈ ಕಲಾಂಚೋಯಿ(Kalamchoe). ಇದಕ್ಕೆ ಬ್ರೈಯೋಫಿಲಂ ಎಂದು ಕರೆಯುವುದುಂಟು. ಕೆಲಸ ಸಸ್ಯ ಶಾಸ್ತ್ರಜ್ನರು ಬ್ರೈಯೋಫಿಲಂ ಅನ್ನು ಬೇರೆಯದೇ ಸಂಕುಲಕ್ಕೆ ಸೇರಿಸುತ್ತಾರೆ. ಕಲಾಂಚೋಯಿ ಆಯಡ್ಸನ್ಸ್ ಇದರ ಸಂಕುಲ.ಈ ಸಂಕುಲದಲ್ಲಿ ೧೨೫ಕ್ಕೂ ಜಾತಿಯ ಹೂ ಬಿಡುವ ಸಸ್ಯಗಳಿವೆ. ಜಗತ್ತಿನಾದ್ಯಂತ್ ಎಲ್ಲೆಡೆ ಕಾಣಸಿಗುವ ಇವುಗಳಲ್ಲಿ ೫೬ ಜಾತಿಯ ಸಸಗಳು ದಕ್ಷಿಣ ಮತ್ತು ಪೂರ್ವ ಆಫ್ರಿಕಾದಿಂದ ಬಂದಿದ್ದು, ೬೦ ಜಾತಿಯ ಸಸ್ಯಗಳು ಮಡಗಾಸ್ಕರ್ ನಲ್ಲಿ ಕಂಡುಬರುತ್ತವೆ. ಒಂದು ಜಾತಿಯ ಸಸ್ಯಮಾತ್ರ ಅಮೆರಿಕ ಮೂಲದ್ದು. ಆಗ್ನೇಯ ಏಷ್ಯಾದಿಂದ ಚೀನಾದವರೆಗೂ ಇದರ ಸಂತತಿ ವಿಶಾಲವಾಗಿ ವ್ಯಾಪಿಸಿದೆ. ಕಲಾಂಚೋಯಿ(Kalamchoe) ಸಂಕುಲವನ್ನು ಮೊಟ್ಟ ಮೊದಲ ಬಾರಿಗೆ ಕ್ರಿ.ಶ. ೧೭೬೩ರಲ್ಲಿ ವಿವರಿಸಿ ಜಗತ್ತಿಗೆ ಪರಿಚಯಿಸಿದ ಖ್ಯಾತಿ ಮೈಕಲ್ ಆಡನ್ಸನ್ ಗೆ ಸಲ್ಲುತ್ತೆದೆ. ಈ ಹೆಸರು ಚೀನಾ ಭಾಷೆಯಿಂದ ಬಂದಿದೆ.ಮೂಲಿಕೆಗಳ ಸಾಲಿಗೆ ಸೇರುವ ಬಹುವಾರ್ಷಿಕ ಸಸ್ಯಗಳಾದ ಕಲಾಂಚೋಯಿ ೬ ಮೀಟರ್ ಎತ್ತರದವರೆಗೂ ಬೆಳೆಯಬಲ್ಲವು. ಬಹುಪಾಲು ಸಸ್ಯಗಳು ಒಂದು ಮೀಟರಿಗಿಂತ ಕಡಿಮೆ ಎತ್ತರ ಬೆಳೆಯುತ್ತವೆ. ಇವುಗಳನ್ನು ಗೃಹಾಲಂಕಾರದ ಹಾಗೂ ತೋಟದ ಸಸ್ಯಗಳಾಗಿ ಬೆಳೆಸುವುದುಂಟು. ಇವುಗಳು ಬೆಳವಣಿಗೆಗೆ ಹೆಚ್ಚು ನೀರನ್ನು ಅಪೇಕ್ಷಿಸುವುದಿಲ್ಲ. ವಿಭಿನ್ನ ರೀತಿಯ ಹೂಗಳು ಗುಂಪಿನಲ್ಲಿ ಬಿಡುವ ಕಾರಣ ಗಮನ ಸೆಳೆಯುತ್ತವೆ.ಹಾಗೆಯೇ ಚಿಟ್ಟಗಳಿಗೆ ಇವು ಆಹಾರ ಒದಗಿಸುತ್ತವೆ. ಪಾರಂಪರಿಕ ವೈದ್ಯ ಪಧ್ದತಿಯಲ್ಲಿ ಇವುಗಳನ್ನು ಔಷಧಿಯಾಗಿ ಬಳಸಲಾಗುತ್ತದೆ. ರೋಗ ನಿರೋಧಕ ಶಕ್ತಿ ಹೆಚ್ಚಿಸುವ ಶಕ್ತಿ ಇವುಗಳಲ್ಲಿದೆ. ರಕ್ತದ ಏರು ಒತ್ತಡವನ್ನು ತಗ್ಗಿಸುವ ಗುಣವು ಇದೆ.
ಈ ಸಸ್ಯಗಳು ಅಲಂಕಾರಿಕ ಮನೆಯಲ್ಲಿ ಬೆಳೆಸುವ ಗಿಡಗಳು ಮತ್ತು ರಾಕ್ ಅಥವಾ ರಸವತ್ತಾದ ಉದ್ಯಾನ ಸಸ್ಯಗಳ ಅವನ್ನು ಬೆಳೆಯಲಾಗುತ್ತದೆ. ಈ ಸಸ್ಯ  ಮತ್ತು ಸಾಮಾನ್ಯವಾಗಿ ಅಲಂಕಾರಿಕ ಉದ್ದೇಶಗಳಿಗಾಗಿ ಚೀನೀ ಹೊಸ ವರ್ಷದ ಅವಧಿಯಲ್ಲಿ ಖರೀದಿಸಿದ.  ಅದು ಏಕೆಂದರೆ ಪ್ರಸರಣ ತಮ್ಮ ಸರಳತೆ ಜನಪ್ರಿಯವಾಗಿವೆ, ಕಡಿಮೆ ನೀರಿನ "ಕೆಂಪು ಮತ್ತು ನೇರಳೆ ಸಾವಿರಾರು ಮತ್ತು ಲಕ್ಷಾಂತರ" ಎಂದು ಚೀನೀ ಕರೆಯಲಾಗುತ್ತದೆ ಅವಶ್ಯಕತೆಗಳು, ಮತ್ತು ಹೂವಿನ ಬಣ್ಣಗಳ ವಿವಿಧ ಸಾಮಾನ್ಯವಾಗಿ ಚೆನ್ನಾಗಿ ಫೈಲೊಕ್ಲೆಡ್ಸ್ ಮೇಲೆ ಗೊಂಚಲುಗಳಲ್ಲಿ ಬದಲಾಗಿ. ವಿಭಾಗ ಬ್ರೈಯೋಫಿಲಂ - ಹಿಂದೆ ಸ್ವತಂತ್ರ ಕುಲದ - ಉದಾಹರಣೆಗೆ "ಏರ್-ಸಸ್ಯ" ಕಲಾಂಚೋಯಿ ಪಿನ್ನಾಟಾ ಎಂದು ಜಾತಿಗಳು. ಈ ಸಸ್ಯಗಳಲ್ಲಿ, ಹೊಸ ವ್ಯಕ್ತಿಗಳ ಸಸ್ಯೀಯವಾಗಿ ಪ್ಲಾಂಟಲೆಟ್ಸ್ ಕೂಡ ಬುಲ್ ಬಿಲ್ಸ್ ಅಥವಾ ಜೆಮಾ ಎಂದು, ಬ್ರೈಯೋಫಿಲಂ ಅಂಚಿನಲ್ಲಿ ಅಭಿವೃದ್ಧಿ. ಈ ಯುವ ಸಸ್ಯಗಳು ಅಂತಿಮವಾಗಿ ವಸೂಲಿ ಮೂಲ ತೆಗೆದುಕೊಳ್ಳಬಹುದು. ಯಾವುದೇ ಗಂಡು ಹೂವು ಮತ್ತು ಉತ್ಪತ್ತಿ ಬೀಜಗಳು ಯಾವ ಈ ಕುಲದ ಒಂದು ಜಾತಿಯ ಕಂಡುಬಂದಿವೆ ಮತ್ತು ಇದನ್ನು ಸಾವಿರಾರು ತಾಯಿ ಕರೆಯಲಾಗುತ್ತದೆ; ಕಲಾಂಚೋಯಿ ಡೈಜೆರಮೊನತಿಯನಾ ಹೀಗೆ ಅಲೈಂಗಿಕ ಸಂತಾನೋತ್ಪತ್ತಿ ಒಂದು ಉದಾಹರಣೆಯಾಗಿದೆ. [9] ಈ ಸಸ್ಯಗಳು ಕೆಂಪು ಪಿಯೆರಟ್ ಚಿಟ್ಟೆ ಮರಿಹುಳುಗಳನ್ನು ಆಹಾರ ಘಟಕ. ಚಿಟ್ಟೆ ಫೈಲೊಕ್ಲೆಡ್ಸ್  ಮೇಲೆ ಅದರ ಮೊಟ್ಟೆಗಳನ್ನು ಇಡುತ್ತದೆ, ಹಾಗೂ ಅವು ಹುಟ್ಟಿದ ನಂತರ, ಮರಿಹುಳುಗಳನ್ನು  ಬಿಲ ಮತ್ತು ಅವುಗಳ ಒಳಗಿನ ಜೀವಕೋಶಗಳು ತಿನ್ನಲು.

ಸಸ್ಯಗಳು
ನ್ಯೂಟನ್‍ನ ಚಲನೆಯ ನಿಯಮಗಳು

ನ್ಯೂಟನ್ನನ ಚಲನೆಯ ನಿಯಮಗಳು ಮೂರು ಭೌತಿಕ ನಿಯಮಗಳಾಗಿದ್ದು ಇವು ಒಟ್ಟಿಗೆ ಶಾಸ್ತ್ರೀಯ ಯಂತ್ರಶಾಸ್ತ್ರಕ್ಕೆ ಅಡಿಪಾಯ ಹಾಕಿವೆ. ಅವು ಕಾಯ ಮತ್ತು ಅದರ ಮೇಲೆ ವರ್ತಿಸುತ್ತಿರುವ ಶಕ್ತಿ ಮತ್ತು ಶಕ್ತಿಗನುಗುಣವಾಗಿ ಅದರ ಚಲನೆ ಇವುಗಳ ನಡುವಿನ ಸಂಬಂಧವನ್ನು ವಿವರಿಸುತ್ತವೆ. ಸುಮಾರು ಮೂರು ಶತಮಾನಗಳ, ಹಿಂದೆ ಅವರು ಇದನ್ನು ಅನೇಕ ವಿಧಗಳಲ್ಲಿ ವಿವರಿಸಿದರು. ಈ ಕೆಳಗಿನಂತೆ ಅರ್ಥಗರ್ಭಿತವಾಗಿ ಸಾರಂಶಿಕರಿಸಲಾಗಿದೆ.

ಮೊದಲನೇ ನಿಯಮ : ಒಂದು ಜಡತ್ವದ ಚೌಕಟ್ಟಿನಲ್ಲಿ, ವಸ್ತುವನ್ನು ವೀಕ್ಷಿಸಿದಾಗ ಬಾಹ್ಯ ಶಕ್ತಿಯಿಂದ ಪರಿಣಾಮಕ್ಕೊಳಗಾಗದ ಹೊರತು, ಅದು ಸ್ಥಿರ ಅಥವಾ ಸ್ಥಿರ ವೇಗದಲ್ಲಿ ಚಲಿಸುತ್ತಿರುತ್ತದೆ.

ಎರಡನೆ ನಿಯಮ: F = ma: ವಸ್ತುವಿನ ಮೇಲೆ ಬಾಹ್ಯ ಶಕ್ತಿಗಳಿಂದಾದ ವೆಕ್ಟರ್ ಮೊತ್ತವು ವಸ್ತುವಿನ ದ್ರವ್ಯರಾಶಿಯನ್ನು ಅದರ ಒತ್ತಡದೇರಿಕೆಯೊಂದಿಗೆ ಗುಣಿಸಿದಾಗ ಬರುವ ಫಲಿತಾಂಶಕ್ಕೆ ಸಮಾನವಾಗಿರುತ್ತದೆ.

ಮೂರನೇ ನಿಯಮ: ಒಂದು ದೇಹ ಎರಡನೇ ದೇಹದ ಮೇಲೆ ಒತ್ತಡ ಹೇರಿದರೆ, ಎರಡನೇ ದೇಹ ಏಕಕಾಲದಲ್ಲಿ ಮೊದಲ ದೇಹದ ಮೇಲೆ ವಿರುದ್ಧ ದಿಕ್ಕಿನಲ್ಲಿ ಮತ್ತು ಪರಿಮಾಣದಲ್ಲಿ ಸಮನಾಗಿರುವ  ಒಂದು ಶಕ್ತಿಯನ್ನು ಬೀರುತ್ತದೆ.

ಚಲನೆಯ ಮೂರು ನಿಯಮಗಳನ್ನು ಮೊದಲು ನ್ಯೂಟನ್ ವಿವರಿಸಿದರು. ನಂತರ ಅನೇಕ ಭೌತಿಕ ವಸ್ತು ಮತ್ತು ವ್ಯವಸ್ಥೆಗಳ ಚಲನೆಯ ತನಿಖೆಯಲ್ಲಿ ಬಳಕೆಯಾಯಿತು. 1687 ರಲ್ಲಿ ಪ್ರಕಟವಾದ ಅವರ ಫಿಲಾಸೊಫೇ ನ್ಯಾಚುರಲೀಸ್ ಪ್ರಿನ್ಸಿಪಿಯಾ ಮ್ಯಾಥೆಮೆಟಿಕಾದಲ್ಲಿ (ನ್ಯಾಚುರಲ್ ಫಿಲಾಸಫಿ ಮ್ಯಾಥೆಮೆಟಿಕಲ್ ಪ್ರಿನ್ಸಿಪಲ್ಸ್), ಮೊದಲು ಸಂಕಲಿಸಲಾಗಿದೆ.  ಉದಾಹರಣೆಗೆ, ಪಠ್ಯದ ಮೂರನೆಯ ಸಂಪುಟದಲ್ಲಿ, ನ್ಯೂಟನ್ರು ವಿವರಿಸಿದ ಸಾರ್ವತ್ರಿಕ ಗುರುತ್ವಾಕರ್ಷಣೆ ನಿಯಮ ಸೇರಿ ಚಲನೆಯ ಈ ನಿಯಮಗಳು, ಕೆಪ್ಲರನ ಗ್ರಹಗಳ ಚಲನೆಯ ನಿಯಮಗಳನ್ನು ವಿವರಿಸುತ್ತವೆಂದು ತೋರಿಸಿಕೊಟ್ಟರು.

ಅವಲೋಕನ
ಐಸಾಕ್ ನ್ಯೂಟನ್ (1643-1727), ಸೂತ್ರಗಳನ್ನು ನಿರೂಪಿಸಿದ ಭೌತಶಾಸ್ತ್ರಜ್ಞ.

ನ್ಯೂಟನ್‍ನ ನಿಯಮಗಳನ್ನು ಏಕ ಬಿಂದು ದ್ರವ್ಯರಾಶಿಗಳಾಗಿ ಆದರ್ಶೀಕರಿಸಿದ ವಸ್ತುಗಳಿಗೆ ಅನ್ವಯಿಸಲಾಗುತ್ತದೆ, ವಸ್ತುವಿನ ಕಾಯದ ಗಾತ್ರ ಮತ್ತು ಆಕಾರವನ್ನು ಹೆಚ್ಚು ಸುಲಭವಾಗಿ ಅದರ ಚಲನೆಯ ಮೇಲೆ ಗಮನಕೊಡಲು ನಿರ್ಲಕ್ಷಿಸಲಾಗುತ್ತದೆ ಎಂಬ ಅರ್ಥದಲ್ಲಿ. ಇದನ್ನು ವಸ್ತುವು ಅದರ ವಿಶ್ಲೇಷಣೆಯಲ್ಲಿ ಒಳಗೊಂಡಿರುವ ದೂರಗಳಿಗೆ ಹೋಲಿಸಿದಾಗ ಸಣ್ಣದಾಗಿದ್ದರೆ, ಅಥವಾ ಕಾಯದ ವಿರೂಪ ಮತ್ತು ಪರಿಭ್ರಮಣ ಯಾವುದೇ ಪ್ರಾಮುಖ್ಯ ಹೊಂದಿಲ್ಲವಾದಾಗ ಮಾಡಬಹುದು. ಈ ರೀತಿಯಲ್ಲಿ, ಒಂದು ಗ್ರಹವನ್ನೂ ನಕ್ಷತ್ರದ ಸುತ್ತ ಅದರ ಕಕ್ಷೀಯ ಚಲನೆಯ ವಿಶ್ಲೇಷಣೆಗಾಗಿ ಒಂದು ಕಣವಾಗಿ ಆದರ್ಶೀಕರಿಸಬಹುದು.

ತಮ್ಮ ಮೂಲ ರೂಪದಲ್ಲಿ, ನ್ಯೂಟನ್ನನ ಚಲನೆಯ ನಿಯಮಗಳು ಗಡುಸು ಕಾಯಗಳು ಮತ್ತು ವಿರೂಪವಾಗುವ ಕಾಯಗಳ ಚಲನೆಯನ್ನು ನಿರೂಪಿಸಲು ಸಾಕಾಗುವುದಿಲ್ಲ. 1750 ರಲ್ಲಿ ಲಿಯೊನಾರ್ಡ್ ಯೂಲರ್ ಯೂಲರ್‍ನ ಚಲನೆಯ ನಿಯಮಗಳು ಎಂದು ಕರೆಯಲಾದ ಗಡುಸು ಕಾಯಗಳಿಗೆ ನ್ಯೂಟನ್ ನ ಚಲನೆಯ ನಿಯಮಗಳ ಸಾಮಾನ್ಯೀಕರಣವನ್ನು ಪರಿಚಯಿಸಿದರು, ನಂತರ ಇವನ್ನು ವಿರೂಪವಾಗುವ ವಸ್ತುಗಳಿಗೂ ಅನ್ವಯಿಸಲಾಯಿತು. ಪ್ರತಿ ನ್ಯೂಟನ್ನನ ಚಲನೆಯ ನಿಯಮಗಳಿಂದ, ಯೂಲರ್‍ನ ನಿಯಮಗಳನ್ನು ಪಡೆಯಬಹುದು.

ಉಲ್ಲೇಖಗಳು

ವಿಜ್ಞಾನ
ಪಾತ್ರೆ ತೊಳೆಯುವ ಯಂತ್ರ

ಪಾತ್ರೆ ತೊಳೆಯುವ ಯಂತ್ರವು ಸ್ವಯಂ ಚಾಲಿತವಾಗಿ ಪಾತ್ರೆಗಳನ್ನು ತೊಳೆಯುತ್ತದೆ ಮತ್ತು ಒಣಗಿಸುತ್ತದೆ.  ಕೊಳೆ ನಿವಾರಕಗಳನ್ನೊಳಗೊಂಡ ಬಿಸಿ ನೀರು ಅವುಗಳನ್ನು ತೊಳೆಯುತ್ತದೆ. ಹೋಟೆಲುಗಳಿಗೆ ರೂಪಿಸಲಾದ ಮೊದಲನೆಯ ಪಾತ್ರೆ ತೊಳೆಯುವ ಯಂತ್ರವು ಕನ್ವೇಯರ್ ಬೆಲ್ಟ್ ಅಧಾರದ ಮೇಲೆ ಕೆಲಸ ಮಾಡುತ್ತದೆ. ಇನ್ನೊಂದು ಮಾದರಿಯ ಪಾತ್ರೆ ತೊಳೆಯುವ ಯಂತ್ರವು ಗಾಜಿನ ಲೇಪನ ಮಾಡಿರುವ ಕೋಣೆಯಲ್ಲಿ ಇಡಲಾಗುತ್ತದೆ.ಕೆಳಗೆ ಪ್ಲಾಸ್ಟಿಕ್ ಲೇಪಿತ ಬುಟ್ಟಿಯನ್ನು ಅಳವಡಿಸಲಾಗುತ್ತದೆ.  ಬಾಗಿಲಿಗೆ ಸ್ವಿಚ್ ಅಳವಡಿಸಲಾಗಿದೆ.

ನೀರು ಸರಬರಾಜು 

ಈ ಯಂತ್ರಕ್ಕೆ ನೀರಿನ ಸಂಪರ್ಕವನ್ನು ಹಾಲಿ ಇರುವ ನಲ್ಲಿಗಳಿಗೆ ಕೊಳವೆಗಳನ್ನು ಜೋಡಿಸಿ, ಅಥಾವ ಶಾಶ್ವತವಾಗಿ ಕೊಳಾಯಿಯನ್ನು ಮಾಡಿ ಒದಗಿಸಬಹುದು.  ಹೆಚ್ಚಿನ ಯಂತ್ರಗಳು ಈಗ ಬಿಸಿ ಮತ್ತು ತಣ್ಣೀರನ್ನು ಪಡೆಯುತ್ತದೆ.  ಆದರೆ ಅವುಗಳಲ್ಲಿ ತಮ್ಮದೆ ಆದ ಕಾಯಿಸುವ ವಿಭಾಗವು ಇರುತ್ತದೆ.  ಅನಗತ್ಯ ನೀರನ್ನು ಹೊರಗೆ,ಕಳುಹಿಸಲು,ಒಂದು ಕೊಳವೆಯ ಮುಖಾಂತರ ಪಂಪ್ ಮಾಡಲಾಗುತ್ತದೆ.  ನೀರಿನ ಒತ್ತಡವು ೫೦ರಿಂದ ೭೦ ಡಿಗ್ರಿ ಸಿ, ವರೆಗಿದ್ದು ನಮ್ಮ ಕೈಗಳು ತಡೆಯಬಹುದಾದುದಕ್ಕಿಂತ ಹೆಚ್ಚು ಬಿಸಿಯಾಗಿರುತ್ತದೆ.

ಕಾರ್ಯ ವಿಧಾನ 

ಪಾತ್ರೆ ತೊಳೆಯುವ ಯಂತ್ರವು ತೊಳೆಯಬೇಕಾಗಿರುವ ಪಾತ್ರೆಗಳ ವಿಧಗಳು ಮತ್ತು ತೆಗೆದು ಹಾಕಬೇಕಾಗಿರುವ ಉಳಿದ ಆಹಾರದ ವಿಧವನ್ನು ಅನುಸರಿಸಿ ಕೆಲಸ ಮಾಡುತ್ತದೆ.ಒಂದು ಮಾದರಿಯ ಕಾರ್ಯ ವಿಧಾನವು  ತಣ್ಣನೆಯ ಅಥಾವ ಬಿಸಿ ನೀರಿನ ಜಾಲಿಸುವಿಕೆಯಿಂದ ಪ್ರಾರಂಭವಾಗಿ, ಕೊಳೆನಿವಾರಕದಿಂದ ಬಿಸಿನೀರಿನ ತೊಳೆಯುವಿಕೆ ಮುಂದುವರಿದು ಅನೇಕ ಜಾಲಿಸುವಿಕೆಯಲ್ಲಿ ಮುಕ್ತಾಯಗೊಳ್ಳುತ್ತದೆ.ಕೆಲವು ಯಂತ್ರಗಳು ಶಾಖದ ಮೂಲಕ್ಕಾಗಿ ಪಾತ್ರೆಗಳನ್ನು ಒಣಗಿಸುತ್ತದೆ.

ತೊಳೆಯುವ ಮತ್ತು ಜಾಲಿಸುವ ನೀರನ್ನು ಪಾತ್ರೆ ಬುಟ್ಟಿಯ ಕೆಳಗಿನಿಂದ ಮತ್ತು ಮೇಲಿನಿಂದ ನೀರನ್ನು ಒದಗಿಸುವ,ಸುತ್ತುವ ಕೈಗಗಳಿಂದ ಸಿಂಪಡಿಸಲಾಗುತ್ತದೆ.ಈ ಪ್ರತಿಯೊಂದು ಕೈಯಲ್ಲೂ ಅನೇಕ ಸಿಂಪಡಿಸುವ ರಂಧ್ರಗಳಿರುತ್ತದೆ.ಕೊಳೆ ನಿವಾರಕ ಮತ್ತು ಜಾಲಿಸುವ ಸಹಾಯಕಗಳು,ಡಿಸ್ಟೆನ್ಸರ್ ಗಳಲ್ಲಿ ಶೇಕರವಾಗಿದ್ದು,ಒಂದು ಸುತ್ತುವಿಕೆಯಲ್ಲಿ ಸರಿಯಾದ ಜಾಗದಲ್ಲಿ ಸರಿಯಾದ ಪ್ರಮಾಣವನ್ನು, ತನಗೆ ತಾನೇ ಬಿಡುಗಡೆ ಮಾಡುತ್ತದೆ.ಆರಿಸಿದ ಈ ಸುತ್ತನ್ನು ಸಮಯದ ಸಾಧನವು ತಾನೇ ನಿಯಂತ್ರಿಸುತ್ತದೆ. ಅನೇಕ ಸಲ, ಅಳತೆ ಮಾಡಿರುವ ದುಂಡಾದ ಗುಬುಟಗಳ ಸಹಾಯದಿಂದ ಕೆಲಸ ಮಾಡುತ್ತದೆ.ಕೆಲವು ಯಂತ್ರಗಳಲ್ಲಿ ಮಾರ್ಗದರ್ಶಿ ದೀಪಗಳಿದ್ದು ಸುತ್ತಿನ ಯಾವ ಭಾಗವು ಆಗ ಕೆಲಸ ಮಾಡುತ್ತದೆ ಎಂಬುದನ್ನು ತೋರಿಸುತ್ತದೆ. ಕೆಲವು ಸಲ ಗುಬುಟಗಳಿಗೆ ಒತ್ತು ಮತ್ತು ಎಳಿ ಆರಿಸು ಮತ್ತು ಹೊತ್ತಿಸುವ ಕೆಲಸವನ್ನು ಜೋಡಿಸಲಾಗಿದ್ದು, ಯಾವುದೇ ಕಾಲದಲ್ಲಿ ಪಾತ್ರೆಗಳನ್ನು ಒಳಗೆ ಹಾಕುವ ಮತ್ತು ತೆಗೆಯುವ ಕೆಲಸಕ್ಕೆ ತಿರುಗುವಿಕೆಯನ್ನು ನಿಲ್ಲಿಸಬಹುದು.

ಉಲ್ಲೇಖ 

ವಿಜ್ಞಾನ
ಕರಿಬಸವಯ್ಯ

ಕನ್ನಡ ಸಿನೆಮ,ಕಿರುತೆರೆ ಮತ್ತು ರಂಗಭೂಮಿ ಕಲಾವಿದರು,ಕರಿಬಸವಯ್ಯ ಹುಟ್ಟಿ ಬೆಳೆದದ್ದು ಬೆಂಗಳೂರಿಗೆ ಸಮೀಪವೇ ಇರುವ ನೆಲಮಂಗಲದ ಕೊಡಿಗೇಹಳ್ಳಿ ಎಂಬ ಗ್ರಾಮದಲ್ಲಿ. ಓದಿದ್ದು ಸಿದ್ಧಗಂಗೆಯಲ್ಲಿ.

ಬೆಂಗಳೂರಿನ ಶೇಷಾದ್ರಿಪುರಂ ಕಾಲೇಜಿನಲ್ಲಿ ಲ್ಯಾಬ್ ಅಸಿಸ್ಟೆಂಟ್ ಆಗಿ ಕೆಲ ವರ್ಷ ಅವರು ಸೇವೆ ಸಲ್ಲಿಸಿದ್ದರು.ನಾಗತಿಹಳ್ಳಿ ಚಂದ್ರಶೇಖರ್ ನಿರ್ದೇಶನದ ಕೊಟ್ರೇಶಿ ಕನಸು ಚಿತ್ರಕ್ಕೆ ರಾಜ್ಯಪ್ರಶಸ್ತಿಯೂ ಅವರ ಮುಡಿಗೇರಿತ್ತು. ಒಬ್ಬ ಮಗಳು ರಾಧಾ 2009ರಲ್ಲಿ ಆತ್ಮಹತ್ಯೆಗೆ ಶರಣಾದ ಬಳಿಕ ಕರಿಬಸವಯ್ಯ ಮಾನಸಿಕವಾಗಿ ಕುಗ್ಗಿದ್ದರು. 

ತೆರೆಯ ಮೇಲೆ ನೋಡುಗರನ್ನು ನಕ್ಕು ನಲಿಸುತ್ತಿದ್ದ ಕರಿಬಸವಯ್ಯ ಹರಿಕಥೆ ಮಾಡಲು ನಿಂತರೆಂದರೆ ನೆರೆದಿರುವವರನ್ನು ಭಕ್ತಿಯ ಪರಾಕಾಷ್ಠೆಗೆ ಕೊಂಡೊಯ್ದುಬಿಡುತ್ತಿದ್ದರು. ಅಂಥ ಅಸಾಧಾರಣ ಪಾಂಡಿತ್ಯ ಅವರದ್ದು.

ರಂಗ ಭೂಮಿ 
1979ರ ವೇಳೆಗೆ ಕರಿಬಸವಯ್ಯ ತಮ್ಮ ಸ್ನೇಹಿತ ಹಾಗೂ ರಂಗ ನಿರ್ದೇಶಕ ಕೆ.ಎಸ್.ಡಿ.ಎಲ್.ಚಂದ್ರು ಮುಖಾಂತರ ‘ರೂಪಾಂತರ’ ಎಂಬ ರಂಗತಂಡವನ್ನು ಸೇರಿದರು. ಒಮ್ಮೆ ಕುಂ.ವೀರಭದ್ರಪ್ಪನವರ ಸಣ್ಣಕಥೆಗಳನ್ನು ಆಧರಿಸಿ ಅಮರ್ ನಿರ್ದೇಶಿಸಿದ್ದ ‘ಕತ್ತಲನು ಬೆಳಕಿನ ತ್ರಿಶೂಲ ಹಿಡಿದ ಕಥೆ’ ಎಂಬ ರಂಗಪ್ರಯೋಗ ನಡೆದಿತ್ತು. ಆಗ ತಂಡದ ನಟನೊಬ್ಬ ಕತ್ತಲನ ಪಾತ್ರವನ್ನು ಒಲ್ಲೆ ಎಂದಾಗ ಆ ಅವಕಾಶ ಕರಿಬಸವಯ್ಯರ ಪಾಲಾಯಿತು. ನಾಟಕದ ಮೊದಲ ಪ್ರದರ್ಶನದಲ್ಲೇ ಕರಿಬಸವಯ್ಯನವರ ಖದರ್ರಿಗೆ ಇಡೀ ರಂಗಮಂದಿರ ಬೆಚ್ಚಿಬಿದ್ದಿತ್ತು. ಆ ನಾಟಕದ ಮೂಲಕ ಕರಿಬಸವಯ್ಯ ತಾನೊಬ್ಬ ಪರಿಪೂರ್ಣ ನಟ ಎಂಬುದನ್ನು ಇಡೀ ಸಾಂಸ್ಕೃತಿಕ ಲೋಕಕ್ಕೆ ಜಾಹೀರು ಮಾಡಿದ್ದರು.

ವ್ಯವಸ್ಥೆಯ ಲೋಪಗಳ ವಿರುದ್ಧ ಸಿಡಿದೆದ್ದು ತ್ರಿಶೂಲ ಹಿಡಿಯುವ ‘ಕತ್ತಲ’ನ ಪಾತ್ರ ಕರಿಬಸವಯ್ಯರ ಬದುಕಿಗೆ ದೊರೆತ ಮೊಟ್ಟಮೊದಲ ಟರ್ನಿಂಗ್ ಪಾಯಿಂಟ್. ನಂತರ ಪಿ. ಲಂಕೇಶರ ‘ಗುಣಮುಖ’ ದ ಅಲಾವಿಖಾನ್, ‘ಮುಸ್ಸಂಜೆ ಕಥಾಪ್ರಸಂಗ’ದ ಬೂಸಿ ಬಸ್ಯ, ‘ತಲೆದಂಡ’ದ ಬಸವಣ್ಣನ ಪಾತ್ರ ಹಾಗೂ ತೇಜಸ್ವಿಯವರ ‘ಕರ್ವಾಲೋ’ದ ಬಿರಿಯಾನಿ ಕರಿಯನ ಪಾತ್ರಗಳು ಕರಿಬಸವಯ್ಯನವರಿಗೋಸ್ಕರವೇ ಸೃಷ್ಟಿಸಿದಂತಿದ್ದವು.

ಕಿರುತೆರೆ
ಕರಿಬಸವಯ್ಯ ಮೊಟ್ಟಮೊದಲ ಬಾರಿಗೆ ಕಿರುತೆರೆಯಲ್ಲಿ ನಟಿಸಿದ್ದು ‘ದೊಡ್ಡಮನೆ’ ಧಾರಾವಾಹಿಯಲ್ಲಿ. ಆದರೆ ಕಿರುತೆರೆಯಲ್ಲಿ ಕರಿಬಸವಯ್ಯನವರಿಗೊಂದು ಶಾಶ್ವತ ಸ್ಥಾನ ಕಲ್ಪಿಸಿದ್ದು ‘ಶೋಭಾ’ ಎಂಬ ಧಾರಾವಾಹಿ. ಎನ್. ಎಸ್. ಶಂಕರ್ ನಿರ್ದೇಶನದ ಈ ಧಾರಾವಾಹಿಯಲ್ಲಿ ಮಾಸ್ಟರ್ ಮಂಜುನಾಥ್, ಮೈನಾ ಚಂದ್ರು ಮುಂತಾದವರು ನಟಿಸಿದ್ದರು. ಕಾಲೇಜಿನ ಹುಡುಗರು ಒಮ್ಮೆ ಟ್ರಕ್ಕಿಂಗ್ ಹೊರಟಾಗ ಅವರೊಂದಿಗೆ ಹೊರಡುವ ಸಹಾಯಕನ ಪಾತ್ರದಲ್ಲಿ ಕರಿಬಸವಯ್ಯ ನಟಿಸಿದ್ದರು.

ಚಿತ್ರಗಳಲ್ಲಿ
ಕರಿಬಸವಯ್ಯನವರಿಗೆ ಹಿರಿತೆರೆಯಲ್ಲಿ ಅವಕಾಶ ಕೊಟ್ಟವರು ನಾಗತಿಹಳ್ಳಿ ಚಂದ್ರಶೇಖರ್. ತಮ್ಮ ನಿರ್ದೇಶನದ ಮೊದಲ ಚಿತ್ರ ಉಂಡೂ ಹೋದ ಕೊಂಡೂ ಹೋದ ಚಿತ್ರದಲ್ಲಿ ಹಾಲು, ಬೆಣ್ಣೆಗೆ ಆಸೆಪಟ್ಟು ಕೌ ಇನ್ಸ್‌ಪೆಕ್ಟರ್‌ನಿಂದ ಮೋಸ ಹೋಗುವ ಕರಿಮಳೆ ಪಾತ್ರವನ್ನು ನಾಗತಿಹಳ್ಳಿ ನೀಡಿದ್ದರು. ನಂತರ ‘ಕೊಟ್ರೇಶಿ ಕನಸು’ ಚಿತ್ರದಲ್ಲಿ ತನ್ನ ಮಗನನ್ನು ವಿದ್ಯಾವಂತನನ್ನಾಗಿ ಮಾಡಲು ಹೆಣಗಾಡುವ ತಂದೆ ದಿಬ್ಬನ ಪಾತ್ರದಲ್ಲಿ ಕರಿಬಸವಯ್ಯ ಅದೆಷ್ಟು ಸಹಜವಾಗಿ ನಟಿಸಿದ್ದರೆಂದರೆ, ಅವರ ನಟನೆಗೆ ರಾಜ್ಯ ಪ್ರಶಸ್ತಿಯೂ ದೊರಕಿತು. ನಂತರ ಚಿತ್ರರಂಗದಲ್ಲಿ ಭದ್ರವಾಗಿ ಕಾಲೂರಿದ ಆತ ಎಂದೂ ಹಿಂತಿರುಗಿ ನೋಡುವ ಪ್ರಮೇಯವೇ ಒದಗಿಬರಲಿಲ್ಲ. ರೂಪವಂತ ಹುಡುಗಿಯನ್ನು ಮದುವೆಯಾಗಲು ಇಚ್ಛಿಸುವ ಜನುಮದ ಜೋಡಿಯ ಕುಡುಕ ಅಂದಾನಿ ಪಾತ್ರದ ಮೂಲಕ ಎಲ್ಲ ಬಗೆಯ ಚಿತ್ರಾಸಕ್ತರನ್ನು ಕರಿಬಸವಯ್ಯ ತನ್ನತ್ತ ಸೆಳೆದರು

 ಅಬಿನಯದ ಇತರೆ ಚಿತ್ರಗಳು ತಾಯಿ,ಉಲ್ಟಾಪಲ್ಟಾ,ಪರಿಚಯ,ಯಾರಿಗೆ ಸಾಲತ್ತೆ ಸಂಬಳ,ಜನುಮದ ಜೋಡಿ,ಹೋಳಿ,ನೂರೂ ಜನ್ಮಕು,ಮುಂಗಾರಿನ ಮಿಂಚು,ಕೊಟ್ರೇಶಿ ಕನಸು,ಭೂಮಿ ತಾಯಿಯ ಚೊಚ್ಚಲ ಮಗ,ಅರಮನೆ ,ಸಂಗೊಳ್ಳಿ ರಾಯಣ್ಣ, ಬ್ರೇಕಿಂಗ್ ನ್ಯೂಸ್,ನೆನಪಿನಂಗಳ,ಮಂಜುನಾಥ ಬಿಎಎಲ್‌ಎಲ್‌ಬಿ

ಮರಣ 
ಫೆಬ್ರವರಿ 3, 2012ನೇ ದಿನಾಂಕದಂದು ಕನ್ನಡ ಚಿತ್ರರಂಗ, ದೂರದರ್ಶನ ಮತ್ತು ರಂಗಭೂಮಿ ಕಲಾವಿದ ಕರಿಬಸವಯ್ಯ ಅವರು ರಸ್ತೆ ಅಪಘಾತದಿಂದ  ಈ ಲೋಕವನ್ನು ಅಗಲಿದರು.
ಪೀನಟ್ ಬಟರ್

ಅನೇಕ ದೇಶಗಳಲ್ಲಿ ಜನಪ್ರಿಯವಿರುವ ಪೀನಟ್ ಬಟರ್ ಪ್ರಧಾನವಾಗಿ ರುಬ್ಬಿದ, ಒಣವಾಗಿ ಹುರಿದ ಶೇಂಗಾದಿಂದ ತಯಾರಿಸಲಾದ ಒಂದು ಆಹಾರ ಪೇಸ್ಟ್. ಕೆಲವು ವಿಧಗಳು ಸೇರಿಸಿದ ಉಪ್ಪು, ಬೀಜ ಎಣ್ಣೆಗಳು, ಇಮಲ್ಸಫ಼ಾಯರ್‍ಗಳು, ಮತ್ತು ಸಕ್ಕರೆಯನ್ನು ಹೊಂದಿದ್ದರೆ, ಪೀನಟ್ ಬಟರ್‍ನ ನೈಸರ್ಗಿಕ ಬಗೆಗಳು ಕೇವಲ ರುಬ್ಬಿದ ಶೇಂಗಾಗಳನ್ನು ಹೊಂದಿರುತ್ತವೆ. ಅದನ್ನು ಮುಖ್ಯವಾಗಿ ಸ್ಯಾಂಡ್‍ವಿಚ್ ಸ್ಪ್ರೆಡ್ಆಗಿ, ಕೆಲವೊಮ್ಮೆ ಜ್ಯಾಮ್, ಜೇನು, ಚಾಕಲೇಟ್, ತರಕಾರಿಗಳು ಅಥವಾ ಗಿಣ್ಣಿನಂತಹ ಇತರ ಸ್ಪ್ರೆಡ್‍ಗಳ ಸಂಯೋಜನೆಯೊಂದಿಗೆ, ಬಳಸಲಾಗುತ್ತದೆ. ಅಮೇರಿಕಾ ಪೀನಟ್ ಬಟರ್‍ನ ಪ್ರಮುಖ ರಫ್ತುದಾರವಾಗಿದೆ ಮತ್ತು ವಾರ್ಷಿಕ ೮೦೦ ಮಿಲಿಯ ಡಾಲರ್‍ ಮೌಲ್ಯದಷ್ಟು ಸೇವಿಸುತ್ತದೆ.

ಆಹಾರ ಪದಾರ್ಥಗಳು
ಧನುರ್ವಾತ

ಧನುರ್ವಾತ ಬ್ಯಾಕ್ಟೀರಿಯಾದಿಂದ ಹರಡುವ ರೋಗ. ಇದು ಕ್ಲಾಸ್ಟ್ರಿಡಿಯಮ್ ಟೆಟಾನೆ ಹೆಸರಿನ ಬ್ಯಾಕ್ಟೀರಿಯಾ ಉಂಟಾಗುವ ಬ್ಯಾಕ್ಟೀರಿಯ ಸೋಂಕು. ದವಡೆಯ ಸ್ನಾಯು ಸೆಳೆತ ಈ ಕಾಯಿಲೆಯ ಮುಖ್ಯ ಲಕ್ಷಣ. ಸಾಮಾನ್ಯವಾಗಿ ಸೆಳೆತವು ದವಡೆಯಲ್ಲಿ ಪ್ರಾರಂಭವಾಗುತ್ತದೆ ಮತ್ತು ನಂತರ ದೇಹದ ಉಳಿದ ಭಾಗಗಳಿಗೆ ಹರಡುತ್ತದೆ.

ಲಕ್ಷಣಗಳು
ಮೊದಲನೆಯದಾಗಿ ವ್ಯಕ್ತಿಯ ದವಡೆಯ ಮಾಂಸಖಂಡ ಬಿಗಿದುಕೊಂಡು, ಬಾಯಿಯನ್ನು ತೆಗೆಯಲು ಅಶಕ್ತನಾಗುತ್ತಾನೆ.
ಯಾರಿಗಾದರೂ ಗಾಯವಿಲ್ಲದೆ ಬಾಯಿ ಸರಿಯಾಗಿ ತೆರೆಯಲಾಗದಿದ್ದಲ್ಲಿ, ಧನುರ್ವಾತದ ಲಕ್ಷಣ ಎಂದು ತಿಳಿಯಬೇಕು.
ಬೆನ್ನು,ಹೊಟ್ಟೆ,ಇತರೆ ಮಾಂಸಖಂಡಗಳು ಬಿಗಿದುಕೊಳ್ಳುವವು. 
ನಾಡಿವೇಗ ಹೆಚ್ಚುವುದು.
ಸ್ವಲ್ಪ ಜ್ವರ ಬರುವುದು.
ಉಗುಳು-ಬೆವರು ಬರುವುದು.

ಅವಧಿ
ಸಾಮಾನ್ಯವಾಗಿ ೬ರಿಂದ ೧೫ದಿನಗಳ ಒಳಗಾಗಿ ರೋಗದ ಚಿಹ್ನೆಹಗಳು ಕಾಣಿಸಿಕೊಳ್ಳುತ್ತವೆ.
ಕಡಿಮೆ ಅವಧಿಯಲ್ಲಿ ಲಕ್ಷಣಗಳು ಗೋಚರವಾದರೆ ರೋಗ ತೀವ್ರವಾಗಿದೆಯಿಂದರ್ಥ.
ಮಾಂಸಖಂಡಗಳು ಬಿಗಿದುಕೊಂಡಿರುವು ಸಾಮಾನ್ಯವಾಗಿ ೨-೩ ವಾರದವರೆಗೂಇರೆಬಹುದು'
ಒಂದು ತಿಂಗಳಿನತನಕ ಕೆಲವು ಮಾಂಸಖಂಡಗಳು ಬಿಗಿದುಕೊಂಡಿರಬಹುದು.

ಕಾರಣಗಳು
clostridium tetani ಎನ್ನುವ ಸೂಕ್ಷ್ಮಜೀವಾಣುಗಳೇ ಇದಕ್ಕೆ ಕಾರಣ

ಜಟಿಲತೆಗಳು
ಶ್ವಾಸಕೋಶಗಳು ಸ್ಥಗಿತವಾಗುವುದು
ನ್ಯುಮೋನಿಯಾ

ಮುನ್ನೆಚ್ಚರಿಕೆಗಳು ಮತ್ತು ಜಾಗರೂಕತೆ
ಡಿಪಿಟಿ ಎಂದು ಕರೆಯಲ್ಪಡುವ ಲಸಿಕೆಯನ್ನು ಮಕ್ಕಳಿಗೆ ಮೊದಲನೆಯದನ್ನು ಮೂರನೇ ವರ್ಷದಲ್ಲಿ, ಎರಡನೆಯದನ್ನು ೪ನೇ ವರ್ಷದಲ್ಲಿ ಮತ್ತು ಮೂರನೆಯದನ್ನು ೫ನೇ ವರ್ಷದಲ್ಲಿ ನೀಡಬೇಕು.
ಗಾಯವಾಗಲಿ, ಆಗದಿರಲಿ ಪ್ರತಿ ೫ವರುಷಕ್ಕೊಮ್ಮೆ ಟಿಟಿ ಇಂಜೆಕ್ಷನ್ ತೆಗೆದುಕೊಳ್ಳಲೇಬೇಕು.
ಗಾಯವಾಗಿದ್ದು ಅದರಲ್ಲಿ ಮಣ್ಣು, ಧೂಳಿದ್ದರೆ, ಕೂಡಲೆ ಗಾಯವನ್ನುಸೋಪಿನಿಂದ ತೊಳೆದು ಸ್ವಚ್ಛಗೊಳಿಸಿ, ಟಿಟಿ ಇಂಜೆಕ್ಷನ್ ತೆಗೆದುಕೊಳ್ಳಬೇಕು.

ಉಲ್ಲೇಖ

ರೋಗಗಳು
ಮೈಸೂರು ಗಂಜೀಫಾ ಎಲೆಗಳು

ಗಂಜೀಫಾ ಎಲೆಗಳ ಆಟ ಇಸ್ಪೀಟ್ ಆಟವನ್ನು ಹೋಲುವ ಭಾರತದ ಒಂದು ಪ್ರಾಚೀನ ಆಟ. ಮೂಲತಃ ಇದು ಪರ್ಷಿಯಾದಿಂದ ಬಂದು ಭಾರತದಲ್ಲಿ ಜನಪ್ರಿಯತೆಯನ್ನು ಪಡೆದುದಾಗಿದೆ. 

ಭಾರತದಲ್ಲಿ ಮುಖ್ಯವಾಗಿ ಎರಡು ಬಗೆಯ ಗಂಜೀಫಾ ಎಲೆಗಳಿದ್ದು, ಅವುಗಳೆಂದರೆ ಮೊಘಲ್ ಗಂಜೀಫಾ ಮತ್ತು ದಶಾವತಾರ ಗಂಜೀಫಾ. ಭಾರತದಲ್ಲಿ ಆಂಧ್ರ, ಒಡಿಶಾ, ವಿಷ್ಣುಪುರ (ಬಂಗಾಳ), ಸಾವಂತವಾಡಿ (ಮಹಾರಷ್ಟ್ರ)ಗಳಲ್ಲಿ ಇವುಗಳನ್ನು ತಯಾರಿಸಲಾಗುತ್ತದೆ. ಹೆಚ್ಚಾಗಿ ಇವು ಕೈಯಲ್ಲಿ ಬರೆದ ಅಥವಾ ಬಣ್ಣಹಾಕಿದ ಕಲೆಗಳನ್ನೊಳಗೊಂಡಿರುತ್ತವೆ. 

ಇವೆಲ್ಲುವುಗಳಿಗಿಂತ ಭಿನ್ನವಾದುದೆಂದರೆ ಮೈಸೂರಿನ ಗಂಜೀಫಾ ಎಲೆಗಳು. ಇವುಗಳನ್ನು Mysore Chad Ganjifa ಎನ್ನುತ್ತಾರೆ. ಇವು ತಮ್ಮ ವಿಶಿಷ್ಟ ರೀತಿಯ ರಚನೆಗಳಿಂದ ಬೇರೆ ಗಂಜೀಫಾಗಳಿಗಿಂತ ಭಿನ್ನವಾಗಿವೆ. ಹತ್ತೊಂಬತ್ತನೇ ಶತಮಾನದ ಮೊದಲಲ್ಲಿ ಇವು ಮೈಸೂರಲ್ಲಿ ಅಭಿವೃದ್ಧಿಯಾಯಿತು. ಮುಮ್ಮಡಿ ಕೃಷ್ಣರಾಜ ಒಡೆಯರು ಇದನ್ನು ರಚಿಸಿ, ಪೋಷಿಸಿದರು. ಮೈಸೂರು ಗಂಜೀಫಾ ಎಲೆಗಳ ತಯಾರಿಕೆಯ ಕೇಂದ್ರವಾಗಿತ್ತು.  ಅವರು ಅನೇಕ ರೀತಿಯ ಸಂಕೀರ್ಣ ಗಂಜೀಫಾ ಆಟಗಳನ್ನು ಅಭಿವೃದ್ಧಿಗೊಳಿಸಿದರು. ಒಂದು ಪಟ್ಟಿನಲ್ಲಿ 360 ಕಾರ್ಡ್‍ಗಳಿರುತ್ತಿದ್ದವು. ರಾಜರಿಂದ ರಚಿಸಲ್ಪಟ್ಟ 'ಶ್ರೀತತ್ವನಿಧಿ' ಕೃತಿಯ 'ಕೌತುಕನಿಧಿ' ವಿಭಾಗದಲ್ಲಿ ಈ ಆಟಗಳು ವಿವರಿಸಲ್ಪಟ್ಟಿವೆ ಹಾಗೂ ಈ ಕಾರ್ಡುಗಳ ಬಣ್ಣಗಳು ಸೂಚಿಸುವ ವಿನ್ಯಾಸಗಳು ತೋರಿಸಲ್ಪಟ್ಟಿವೆ. ೧೩ ಬಗೆಯ ಆಟಗಳು ಅದರಲ್ಲಿವೆ. ಹೆಚ್ಚಾಗಿ ಇದು ಅರಮನೆಗೆ ಸೀಮಿತವಾದ ಆಟವಾಗಿದ್ದರಿಂದ ಜನಸಾಮಾನ್ಯರಲ್ಲಿ ಈ ಆಟ ಜನಪ್ರಿಯವಾಗಲಿಲ್ಲ.  

ಹದಿಮೂರು   Mysore Chadಗಳು ಹೀಗಿವೆ.
ಚಾಮುಂಡೇಶ್ವರಿ Chamundeshwari Chad 
ಜಗನ್ಮೋಹನ Jagad Mohan Chad 
ನವೀನ ದಶಾವತಾರ Navin Dashavatara 
ನವಗ್ರಹ Nav Grah 
ಪಂಚಪಾಂಡವ Panch Pandava Chad 
ದೇವಿ ದಶಾವತಾರಿ Devi Dasavatari Chad 
ದಿಕ್ಪಾಲ Dikpala Chad 
ಮನೋಹರ Manohar Chad 
ಸರ್ವಮಂಗಳ Sarva Mangala Chad 
ನವರತ್ನ Nav Ratna Chad 
ಸದ್ಯೋಜ್ಯಾತಾದಿ Sadye Jyatadi Chad 
ಕೃಷ್ಣರಾಜ Krishnaraj Chad 
ನವೀನ Navin Chad 

ಈ ಮೈಸೂರು ಗಂಜೀಫಾ ಎಲೆಗಳು ತಮ್ಮ ವಿಶಿಷ್ಟತೆಯಿಂದ ಭಾರತದ ಭೌಗೋಳಿಕ ಸಂಕೇತಗಳಲ್ಲೊಂದಾಗಿ ನೋಂದಾಯಿಸಲ್ಪಟ್ಟಿದೆ.

ಉಲ್ಲೇಖಗಳು

ಹೊರಕೊಂಡಿಗಳು
 Mysore Palace Paying Cards , Asia InCH Encyclopedia
 Playing cards of Mysore 

ಮೈಸೂರು
ಭಾರತದ ಭೌಗೋಳಿಕ ಸಂಕೇತಗಳು
ಉಡುಪಿ ಮಲ್ಲಿಗೆ

ಉಡುಪಿ ಮಲ್ಲಿಗೆ ಉಡುಪಿ ಸಮೀಪದ ಶಂಕರಪುರ ಎಂಬಲ್ಲಿ ಬೆಳೆಯುವ ಮಲ್ಲಿಗೆಯ ಒಂದು ಪ್ರಭೇದ. ಇದು ಅತ್ಯಂತ ಸುವಾಸನಾಯುಕ್ತವಾಗಿದ್ದು, ಇದಕ್ಕೆ ಭಾರತದ ಭೌಗೋಳಿಕ ಚೆನ್ಹೆಯ ಮಾನ್ಯತೆ ದೊರೆತಿದೆ.

ವೈಜ್ಞಾನಿಕ ವರ್ಗೀಕರಣ
ಉಡುಪಿ ಮಲ್ಲಿಗೆಯು ಮಲ್ಲಿಗೆ ಹೂವಿನ ಒಂದು ಪ್ರಭೇದವಾಗಿದ್ದು,ವೈಜ್ಞಾನಿಕವಾಗಿ ಜಾಸ್ಮಿನಮ್ ಸಂಬಾಕ್ ಎಂದು ಕರೆಯಲ್ಪಡುತ್ತದೆ.ಈ ಪ್ರಭೇದವು ಭಾರತದ ಹಲವಾರು ಕಡೆ ಮಾತ್ರವಲ್ಲದೆ ದಕ್ಷಿಣ ಏಷಿಯಾ ಪ್ರದೇಶ ಬಹುತೇಕ ಕಡೆ ಬೆಳೆಯುವುದಾದರೂ ಉಡುಪಿ ಮಲ್ಲಿಗೆಯ ಸುವಾಸನೆಯು ಈ ಪ್ರದೇಶಕ್ಕೇ ಸೀಮಿತವಾಗಿದೆ. ಅದರಲ್ಲೂ ಶಂಕರಪುರ ಹಾಗೂ ಸುತ್ತಮುತ್ತಲಿನ ಪ್ರದೇಶದಲ್ಲಿ ಬೆಳೆದ ಮಲ್ಲಿಗೆಯಲ್ಲಿ ಈ ಸುವಾಸನೆಯು ವಿಶಿಷ್ಟವಾಗಿರುವುದರಿಂದ ಅದಕ್ಕೆ ಭೌಗೋಳಿಕ ಚಿನ್ಹೆಯ ಮಾನ್ಯತೆ ದೊರೆತಿದೆ.

ಲಕ್ಷಣಗಳು
ಇದು ಸಣ್ಣ ಪೊದೆಯಂತೆ ಬೆಳೆಯುವ ಸಸ್ಯ. ಇದರ ಎಲೆಯು ಹಸಿರು ಬಣ್ಣವನ್ನು ಹೊಂದಿದ್ದು ಹಳದಿ ಬಣ್ಣದ ಛಾಯೆ ಇದೆ.ಎಲೆಯ ಉದ್ದಳತೆ ೫ ರಿಂದ ೭ ಸೆಂ.ಮೀ ಉದ್ದ ಹಾಗೂ ೨.೫ ರಿಂದ ೩.೫ ಸೆಂಟಿಮೀಟರ್ ಅಗಲವಿದೆ. ಬಿಳಿಯ ಬಣ್ಣದ ಹೂವು ಸುವಾಸನಾಯುಕ್ತವಾಗಿದೆ.

ಬೇಸಾಯ
ಮರಳು ಮಿಶ್ರಿತಮಣ್ಣು ,ಮತ್ತು ಇಳಿಜಾರು ಪ್ರದೇಶದಲ್ಲಿ ಈ ಗಿಡವನ್ನು ನೆಡುತ್ತಾರೆ. ದೊಡ್ಡ ಮರದ ಬೇರು ಬರದಂತೆ ನೋಡಿಕೊಳ್ಳಬೇಕು ಸಸ್ಯ ನಡಿವಾಗ ಅಗತ್ಯಕ್ಕೆ ಅನುಸಾರವಾಗಿ ಗುಂಡಿಯನ್ನು ತೆಗೆಯಬೇಕು. ಹೆಚ್ಚು ಬಿಸಿಲು ಬೀಳುವ ಪ್ರದೇಶವಾಗಿರಬೇಕು. ಅಗತ್ಯಕ್ಕೆ ಅನುಸಾರವಾಗಿ ನೀರನ್ನು ನೀಡಬೇಕು. ಇದಕ್ಕೆ ಕೀಟಬಾದೆ ಇರುವುದರಿಂದ ಕೀಟನಾಶಗಳ ಸಿಂಪಡಣೆ ಅಗತ್ಯ. ಅದರ ಬುಡದಲ್ಲಿ ಬೆಳೆಯುವ ಕಳೆಯನ್ನು ಆಗಾಗ ತೆಗೆಯುತ್ತಿರಬೇಕು. ಮಳೆಗಾಲದ ಸಮಯದಲ್ಲಿ ಬಿಸಿಲು ಸರಿಯಾಗಿ ಬೀಳದೆ ಮೊಗ್ಗುಗಳು  ಸಣ್ಣದಾಗುತ್ತದೆ . ಗಿಡದ ಕತ್ತರಿಸಿದ ತುಂಡುಗಳಿಂದ ಇದರ ಗಿಡವನ್ನು ಬೆಳೆಸುತ್ತಾರೆ.

ಉಪಯೋಗಗಳು
ಉಡುಪಿ ಮಲ್ಲಿಗೆಯನ್ನು ದೇವರ ಪೂಜೆಗೆ, ಹೂಮಾಲೆ ತಯಾರಿಸಲು, ಮುಡಿಯಲು ಉಪಯೋಗಿಸುತ್ತಾರೆ. ಈ ಪ್ರದೇಶದ ಮದುವೆ ಹಾಗೂ ಇತರ ಸಮಾರಂಭಗಳಲ್ಲಿ ಉಡುಪಿ ಮಲ್ಲಿಗೆಯ ಮಾಲೆ ಅನಿವಾರ್ಯ ಎಂಬಷ್ಟು ಇದು
ಉಪಯೋಗದಲ್ಲಿದೆ.

ಔಷಧೀಯ ಗುಣಗಳು
ಮಲ್ಲಿಗೆ ಹಲವಾರು ಔಷಧೀಯ ಗುಣಗಳನ್ನು ಹೊಂದಿದ್ದು ಅದರಲ್ಲಿ ನಂಜು ನಿರೋಧಕ, ಕಾಮೋತ್ತೇಜಕ,ಉಪಶಮನಕಾರಿ ಗುಣಗಳು ಮುಖ್ಯವಾದವುದಗಳು.

ವಾಣಿಜ್ಯ ಪ್ರಾಮುಖ್ಯತೆ
ಉಡುಪಿಯ ಸುತ್ತಮುತ್ತ ಉಡುಪಿ ಮಲ್ಲಿಗೆಯ ಕೃಷಿ ಮತ್ತು ಮಾರಾಟ ಒಂದು ಉದ್ಯಮದ ರೂಪವನ್ನು ಪಡೆದಿದೆ. ಸ್ಥಳೀಯವಾಗಿ ಹಾಗೂ ಮಂಗಳೂರು, ಮುಂಬಯಿಹಾಗೂ ದುಬೈ ಹೂವಿನ ಮಾರುಕಟ್ಟೆಯಲ್ಲಿ ಇದು ಪ್ರಮುಖ ಸ್ಥಾನವನ್ನು ಪಡೆದಿದೆ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು

ಹೂವುಗಳು
ಭಾರತದ ಭೌಗೋಳಿಕ ಸಂಕೇತಗಳು
ಸಸ್ಯಗಳು
ಚಿಗುರಿದ ಕನಸು

ಚಿಗುರಿದ ಕನಸು ೨೦೦೩ರಲ್ಲಿ ತೆರೆ ಕಂಡ , ನಾಗಾಭರಣ ನಿರ್ದೇಶಿಸಿದ ಚಲನಚಿತ್ರ. ಮುಖ್ಯ ಭೂಮಿಕೆಯಲ್ಲಿ ಶಿವರಾಜ್‍ಕುಮಾರ್_(ನಟ), ರೇಖ ಉನ್ನಿ ಕೃಷ್ನನ್, ಅವಿನಾಶ್_(ನಟ) ಇದ್ದಾರೆ. ಈ ಚಲನಚಿತ್ರವು ಕನ್ನಡ ಸಾಹಿತಿ, ಜ್ನಾನಪೀಠ ಪ್ರಶಸ್ತಿ ಪುರಸ್ಕ್ರುತ ಶಿವರಾಮ ಕಾರಂತರ ಚಿಗುರಿದ ಕನಸು ಕಾದಂಬರಿ ಆಧಾರಿತ ಚಲನಚಿತ್ರ.

ನಟ ವರ್ಗ 
 ಶಿವರಾಜ್‍ಕುಮಾರ್_(ನಟ)
ಅನಂತ್ ನಾಗ್
 ವಿದ್ಯಾ ವೆಂಕಟೇಶ್
 ರೇಖ ಉನ್ನಿ ಕೃಷ್ನನ್
 ರಾಜು ಅನಂತಸ್ವಾಮಿ
 ಅವಿನಾಶ್_(ನಟ)
ಪಂಕಜ್ ತ್ರಿಪಾಟಿ
ಸುಂದರ್ ರಾಜ್

ಕಥಾವಸ್ತು 
ಬನಾರಸ್ ಹಿಂದು ವಿಶ್ವವಿದ್ಯಾನಿಲಯದಲ್ಲಿ ಎಲೆಕ್ಟ್ರಿಕಲ್ ಎಂಜಿನಿಯರಿಂಗನ್ನು ಓದುತ್ತಿದ್ದ ಬಿ.ಶಂಕರ್(ಶಿವರಾಜ್‍ಕುಮಾರ್ (ನಟ)) ದೆಹಲಿಯಲ್ಲಿ ಹುಟ್ಟಿ ಬೆಳೆದವರು. ಮಗನನ್ನು ಅತಿಯಾಗಿ ಪ್ರೀತಿಸುವ ತಂದೆ ಬಿ.ಸುಂದರ್ ರಾವ್(ಅನಂತ್ ನಾಗ್) ಹಾಗು ಕಿರಿಕಿರಿ ಮಾಡುವ, ಬೆದರಿಸುವ ತಾಯಿ. ಶಂಕರನ ತಮ್ಮ ವಿಮಾನ ಚಾಲಕ. ಶಂಕರನದು ತೃಪ್ತ ಜೀವನವಾದರೂ, ಮನಸ್ಸಿನ ಮೂಲೆಯಲ್ಲಿ ಒಂದು ಕೊರಗಿತ್ತು. ಶಂಕರನ ಗೆಳತಿ ವರಲಕ್ಷ್ಮಿ(ವಿದ್ಯಾ ವೆಂಕಟೇಶ್) ಕನ್ನಡತಿ. ವರಲಕ್ಷ್ಮಿಯೊಂದಿಗೆ ಕನ್ನಡ ಮಾತನಾಡಲು ಶಂಕರನಿಗೆ ಅವನ ಕಾಲೆಜಿನ ಸ್ನೇಹಿತ ಸೀತಾರಾಮು(ರಾಜು ಅನಂತಸ್ವಾಮಿ) ಕಲಿಸುತ್ತಾನೆ.
ಶಂಕರನು ದೆಹಲಿಗೆ ಹಿಂದುರುಗಿದಾಗ ಅವನ ಅಮ್ಮ ಮದುವೆಯ ನಿಶ್ಚಯ ಮಾಡಲು ಮುಂದಾಗುತ್ತಾರೆ ಮತ್ತು ಮನಸ್ಸಿಲ್ಲದೆ ಮಧುಮಗಳನ್ನು ಬೇಟಿಯಾಗಲು ಶಂಕರನು ಹೋಗುತ್ತಾನೆ. ಔತಣ ಕೂಟದಲ್ಲಿನ ಸಂಭಾಷಣೆಯಿಂದ ತನ್ನ ಅಡ್ಡ ಹೆಸರು ಬಂಗಾಡಿ ಎಂದು ತಿಳಿಯುತ್ತದೆ.  ಬಂಗಾಡಿ ಊರೋ ಅಥವಾ ವ್ಯಕ್ತಿಯೆಂದು ತಿಳಿಯದ ಶಂಕರ ಅದರ ಮಹತ್ವ ತಿಳಿಯಲು ಕಾತುರನಾಗಿರುತ್ತಾನೆ. ತನ್ನ ತಮ್ಮನ ಜೊತೆ ಸುಮ್ಮನೆ ಫೋನ್ ನಲ್ಲಿ ಕನ್ನಡ ಮಾತನಾಡುವುದನ್ನು ಅವನ ತಂದೆ ಕೇಳಿಸಿಕೊಳ್ಳುತ್ತಾರೆ. " ಮಗನೆ ಕನ್ನಡದಲ್ಲಿ ಮಾತಾಡು, ಇದನ್ನು ಕೇಳಿ ಬಹಳಷ್ಟು ವರ್ಷಗಳಾಗಿವೆ. " ಎಂದು ಶಂಕರನ ತಂದೆ ಹೇಳುತ್ತಾರೆ. ತಾನು ಕನ್ನಡಿಗನೆಂದು ಶಂಕರನಿಗೆ ತಿಳಿಯುತ್ತದೆ ಮತ್ತು ತನ್ನ ಹುಟ್ಟುನೆಲೆ ಬಗ್ಗೆ ತಿಳಿಯಿತೆಂದು ಸಂತೋಷ ಪಡುತ್ತಾನೆ. ಶಂಕರನ ಅಜ್ಜ ತನ್ನ ಹುಟ್ಟೂರನ್ನು ಬಿಟ್ಟು ಬಂದಿದ್ದು ಮತ್ತೆ ಅಲ್ಲಿಗೆ ಹಿಂದಿರುಗಿಲ್ಲ ಎಂದು ಶಂಕರನ ತಂದೆ ಹೇಳುತ್ತಾರೆ. ಶಂಕರನು ತನ್ನ ಹುಟ್ಟುನೆಲೆಯ ಬಗ್ಗೆ ಹೆಚ್ಚು ತಿಳಿದು ಕೊಳ್ಳಲು ಇಚ್ಚಿಸುತ್ತಾನೆ.

ಧ್ವನಿಮುದ್ರಿಕೆ

ಉಲ್ಲೇಖಗಳು 

ಚಲನಚಿತ್ರಗಳು
ಮೋಟ್ಸರೆಲ್ಲಾ ಚೀಸ್

ಮೋಟ್ಸರೆಲ್ಲಾ ಚೀಸ್ ಸಾಂಪ್ರದಾಯಿಕವಾಗಿ ಇಟ್ಯಾಲಿಯನ್ ಎಮ್ಮೆ ಹಾಲಿನಿಂದ ಪಾಸ್ತಾ ಫಿಲ್ಯಾಟಾ ವಿಧಾನದಿಂದ ತಯಾರಿಸಲಾದ ದಕ್ಷಿಣ ಇಟಲಿಯ ಒಂದು ಗಿಣ್ಣು. ತಾಜಾ ಮೋಟ್ಸರೆಲ್ಲಾ ಸಾಮಾನ್ಯವಾಗಿ ಬಿಳಿಯಾಗಿರುತ್ತದೆ, ಆದರೆ ಋತುಮಾನಕ್ಕನುಗುಣವಾಗಿ ಪ್ರಾಣಿಯ ಆಹಾರಕ್ರಮವನ್ನು ಆಧರಿಸಿ ಸ್ವಲ್ಪ ಹಳದಿಗೆ ಬದಲಾಗಬಹುದು. ಅದು ಒಂದು ಅರೆಮೃದು ಗಿಣ್ಣು. ಅದರ ಹೆಚ್ಚಿನ ತೇವಾಂಶದ ಕಾರಣ, ಅದನ್ನು ಸಾಂಪ್ರದಾಯಿಕವಾಗಿ ತಯಾರಿಸಲಾದ ಒಂದು ದಿನದ ನಂತರ ಬಡಿಸಲಾಗುತ್ತದೆ, ಆದರೆ ಉಪ್ಪುನೀರಿನಲ್ಲಿ ಒಂದು ವಾರದವರೆಗೆ ಇಡಬಹುದು, ಅಥವಾ ನಿರ್ವಾತ ಮುದ್ರೆಯ ಪೊಟ್ಟಣಗಳಲ್ಲಿ ಮಾರಾಟಮಾಡಿದಾಗ ಇನ್ನೂ ಹೆಚ್ಚು ದಿನ ಇಡಬಹುದು.

ಆಹಾರ ಪದಾರ್ಥಗಳು
ಸಿಂಧೂಲಿಪಿ

ಸಿಂಧೂಲಿಪಿ ಇನ್ನು ಗೌಪ್ಯಲಿಪಿಯಾಗಿಯೇ ಉಳಿದಿದೆ. ಅದನ್ನು ಓದಲು ಮಾಡಿರುವ ಪ್ರಯತ್ನಗಳು ಸ್ತುತ್ಯಾರ್ಹ. ವ್ಯಾಡೆಲ್- ಈ ಲಿಪಿಯು ಭಾರತಕ್ಕೆ ಸುಮೇರಿಯನ್ನರಿಂದ ಬಂದಿದೆ ಎಂದಿದ್ದಾನೆ. ರೆವೆರೆಂಡ್ ಹೆರಾಸ್ ಇದರ ಮೂಲವನ್ನು ಶೋಧಿಸಲು ಸಂಶೋಧನೆ ಕೈಗೊಂಡಿದ್ದಾರೆ. ಕೆಲವು ವಿದ್ವಾಂಸರು ಗಣಕಯಂತ್ರದ ನೆರವಿನಿಂದ ಈ ಲಿಪಿಯನ್ನು ಓದುವ ಪ್ರಯತ್ನವನ್ನು ಮಾಡಿದ್ದಾರೆ. ಭಾಷಾ ವಿದ್ವಾಂಸರು ಪ್ರತಿ ಚಿಹ್ನೆಗೂ ದ್ರಾವಿಡ ಅರ್ಥವನ್ನು ಕೊಟ್ಟರೂ, ಅವರ ಪ್ರಯತ್ನ ಸಫಲವಾಗಲಿಲ್ಲ. ಫಿನ್ನಿಷ್ ವಿದ್ವಾಂಸರು "ಸಿಂಧೂಲಿಪಿ"ಯ ಪ್ರತಿಯೊಂದು ಚಿಹ್ನೆಯನ್ನು ಅಭ್ಯಸಿಸಿ, ಆ ಪ್ರತಿಯೊಂದು ಚಿಹ್ನೆಗಳಲ್ಲಿ ಒಂದೊಂದು, ಒಂದೊಂದು ಪದಕ್ಕೆ ಸಮ ಎಂದಿದ್ದಾರೆ.

 ಶಾಸನಗಳು
 ಭಾಷಾಶಾಸ್ತ್ರ
ಲೆ ರಾಯಲ್ ಮೆರಿದಿಎನ್

ಲೆ ರಾಯಲ್ ಮೆರಿದಿಎನ್  ಚೆನೈ ಅನ್ನಾಸಾಲೇ, ಚೆನೈ, ಭಾರತ ಮೇಲೆ ಗಿಂಡಿ-ಕಥಿಪರ ಜಂಕ್ಷನ್ ನಲ್ಲಿ ಇರುವ  ಪಂಚತಾರ ಐಶಾರಾಮಿ ಹೋಟೆಲ್ ಆಗಿದೆ. ಆರಂಭದಲ್ಲಿ ₹ 1,650 ಮಿಲಿಯನ್ ಬಂಡವಾಳವನ್ನು ಹೂಡಿ ಮದ್ರಾಸ್ ಹಿಲ್ಟನ್ ನಿರ್ಮಿಸಿದ ಹೋಟೆಲ್ ಆಗಿದೆ.  ಆದಾಗ್ಯೂ, ಇದನ್ನು  ಲೆ ರಾಯಲ್ ಮೆರಿದಿಎನ್ ಚೆನೈ ಎಂದು  ತೆರೆಯಿತು.

ಇತಿಹಾಸ 

ಹೋಟೆಲ್ ಹಿಲ್ಟನ್ ನಿರ್ವಹಣೆಯ ಒಪ್ಪಂದದ ಜೊತೆ ಪಿ ಜಿ ಪಿ  ಗ್ರೂಪ್ ಈ ಹೋಟೆಲನ್ನು ಅಭಿವೃದ್ಧಿಪಡಿಸಿದರು. ಆದರೆ, ಒಪ್ಪಂದ ಮಾರ್ಚ್ 2000 ರಲ್ಲಿ ಕೊನೆಗೊಂಡಿತು ಮತ್ತು ಅದು  ಲಿ ಮೆರಿದಿಎನ್ ಹೊಟೇಲ್ ಹಾಗೂ ರೆಸಾರ್ಟ್ಗಳು ಜೊತೆ ಕರಾರಿಗೆ ಸಹಿ ಹಾಕಿ ಹೋಟೆಲ್ ಬ್ರ್ಯಾಂಡ್ "ಲೆ ರಾಯಲ್ ಮೆರಿದಿಎನ್ ಚೆನೈ"ಗೆ  ಒಳಪಟ್ಟಿತು. ಹೋಟೆಲ್ 12 ಏಪ್ರಿಲ್ 2000 ರಂದು ಬಿಡುಗಡೆ ಮಾಡಲಾಯಿತು,ಇದು ತಮಿಳು ನಾಡಿನ, ಎಂ . ಕರುಣಾನಿಧಿ ಆಗಿನ ಮುಖ್ಯಮಂತ್ರಿ ಉದ್ಘಾಟಿಸಿದರು ಮತ್ತು ಇದರ ವಾಣಿಜ್ಯ ಆರಂಭಿಕ 30 ಡಿಸೆಂಬರ್ 2000ರಂದು ನೆರವೇರಿತು.ಮೇ 2005 ರಲ್ಲಿ, ಹೋಟೆಲ್, ಈಜುಕೊಳದ ಬಳಿ ಬಾರ್ಬೆಕ್ಯೂ ಪ್ರಾರಂಭಿಸಿದರು.  2006 ರಲ್ಲಿ, ಹೋಟೆಲ್ ನಂತರದ ಲೆ ರಾಯಲ್ ಮೆರಿದಿಎನ್ ಬ್ರ್ಯಾಂಡ್ ಸ್ವಾಧೀನಪಡಿಸಿಕೊಂಡು ಸ್ಟಾರ್ ವುಡ್ ಹೊಟೆಲ್ಸ್ ಮತ್ತು ರೆಸಾರ್ಟ್ಸ್ ವರ್ಲ್ಡ್ ವೈಡ್ನ , ಭಾಗವಾಯಿತು.

ಹೋಟೆಲ್ 

ಹೋಟೆಲ್ ಏರಿಯಾ ಸುಮಾರು ಮೂರನೇ ಒಂದು ಭಾಗ ಲ್ಯಾಂಡ್ ಸ್ಕೇಪ್ ಮಾಡಲಾಗಿದ್ದು ಇದು ಒಂದು 3.44 ಎಕರೆ ಭೂಮಿಯಲ್ಲಿ ಕಟ್ಟಲಾಗಿದೆ. ಹೋಟೆಲ್ ಒಟ್ಟು 240ರೂಮ್ಗಳನ್ನು ಹೊಂದಿದ್ದು ಅದರಲ್ಲಿ ,112 ಗುಣಮಟ್ಟದ ಕೊಠಡಿಗಳು  , 57 ಡೀಲಕ್ಸ್ ಮತ್ತು 41 ರಾಯಲ್ ಕ್ಲಬ್ ಮಲಗುವ ಕೋಣೆಗಳು, 22 ಡೀಲಕ್ಸ್ ಕೋಣೆಗಳು ಏಳು ಕಾರ್ಯನಿರ್ವಾಹಕ ಕೋಣೆಗಳು, ಮೂರು ರಾಯಲ್ ಕೋಣೆಗಳು ಮತ್ತು ಒಂದು ಅಧ್ಯಕ್ಷೀಯ ಸೂಟ್ ಹೊಂದಿದೆ.ಹೋಟೆಲ್ನ ಔತಣಕೂಟ ಕೋಣೆಗಳು 1,500 ವರೆಗೆ ಅವಕಾಶ ಮಾಡಬಹುದು ಮತ್ತು ಹೋಟೆಲ್ ಸುಮಾರು 12 ಸಭೆಯಲ್ಲಿ ಸ್ಥಳಗಳನ್ನು ಹೊಂದಿದೆ. ಇದು ಮೂರು ರೆಸ್ಟೋರೆಂಟ್ ಹೊಂದಿದೆ ಅಂದರೆ, ನವರತ್ನ (ರಾಯಲ್ ಭಾರತೀಯ ತಿನಿಸು ಪೂರೈಸುತ್ತದೆ) ಸಿಲಾಂಟ್ರೋ (ಭಾರತೀಯ, ಕಾಂಟಿನೆಂಟಲ್, ಚೀನೀ, ಮತ್ತು ಆಗ್ನೇಯ ಏಷ್ಯಾದ ಅಡುಗೆಯನ್ನು ಬಡಿಸುವ 24 ಗಂಟೆ ಅಂತಾರಾಷ್ಟ್ರೀಯ ಭೋಜನದ ರೆಸ್ಟೋರೆಂಟ್) ಮತ್ತು ಕಯಾಲ್ (ಮೆಡಿಟರೇನಿಯನ್ ವಿಶೇಷ ಸಮುದ್ರಾಹಾರ ರೆಸ್ಟೋರೆಂಟ್) ಮತ್ತು ಡೋಮ್ ಬಾರ್, ಫ್ಲೇಮ್ ಲೆ ಕ್ಲಬ್ ಮತ್ತು ಲೆ ಗೌರ್ಮನ್ದಿಸೆ. ಹೋಟೆಲ್ ನಗರದಲ್ಲಿ ಅತಿ ದೊಡ್ಡ ಪಿಲ್ಲರ್ ಇಲ್ಲದ  ಬಾಲ್ರೂಮ್ ಎಂದು ಹೇಳಲಾದ ಗ್ರ್ಯಾಂಡ್ ಮದ್ರಾಸ್ ಬಾಲ್ ರೂಂ, ಎಂಬ 9,200 ಚದರ ಅಡಿ ಬಾಲ್ರೂಮ್ ಹೊಂದಿದೆ.

2009 ರಲ್ಲಿ, ಹೋಟೆಲ್ ಮತ್ತೆ ₹ 750 ಮಿಲಿಯನ್ ಬಂಡವಾಳವನ್ನು ಹೂಡಿ , 15 ಹೆಚ್ಚು ಕೊಠಡಿಗಳು ಸೇರಿಸಲು ಮತ್ತು ನವೀಕರಣಗೊಳಿಸಲು ಯೋಜಿಸಲಾಗಿದೆ.

ಪ್ರಶಸ್ತಿಗಳು 

ಹೋಟೆಲ್ ಅಂತಾರಾಷ್ಟ್ರೀಯ ಪ್ರಯಾಣ ಬರ್ಸ್ (ITB), ಬರ್ಲಿನ್ ನಲ್ಲಿ, ಪೆಸಿಫಿಕ್ ಏರಿಯಾ ಟ್ರಾವೆಲ್ ರೈಟರ್ಸ್ ಅಸೋಸಿಯೇಷನ್ (ಪಟ್ವಾ) ಮೂಲಕ ವರ್ಷ 2002 ಕ್ಕೆ "ಏಷಿಯಾ ಫೆಸಿಫಿಕ್ ನಲ್ಲಿ ಅತ್ಯುತ್ತಮ ವ್ಯಾಪಾರ ಹೋಟೆಲ್" ಎಂದು ನೀಡಲಾಯಿತು. ಇದು ಅತ್ಯುತ್ತಮ "ನವೀನ ಎಚ್ಆರ್ ಪ್ರಾಕ್ಟೀಸಸ್ 2003 " ಗೆದ್ದಿದ್ದಾರೆ ಡೆಕ್ಕನ್ ಹೆರಾಲ್ಡ್ ಅವೆನುಎ ವತಿ ಇಂದ.

ಉಲ್ಲೇಖಗಳು

ಚೆನ್ನೈ
ರೆಸಿಡೆನ್ಸಿ ಟವರ್ಸ್ ಚೆನೈ

ರೆಸಿಡೆನ್ಸಿ ಟವರ್ಸ್ ಚೆನೈ ಭಾರತದ,  ಚೆನೈನ , ಟಿ ನಗರದಲ್ಲಿರುವ ಒಂದು ನಾಲ್ಕುತಾರಾ ಶ್ರೇಷ್ಠ ಐಷಾರಾಮಿ ಹೋಟೆಲ್ ಆಗಿದೆ. ₹ 500 ಮಿಲಿಯನ್ ವೆಚ್ಚದಲ್ಲಿ ನಿರ್ಮಾಣಗೊಂಡ ಹೋಟೆಲ್, ನಗರದಲ್ಲಿ ಎರಡನೇ ರೆಸಿಡೆನ್ಸಿ  ಹೋಟೆಲ್ ಮತ್ತು ಸರಣಿಯ ನಾಲ್ಕನೇ ಹೋಟೆಲ್ ಆಗಿದೆ.

ಇತಿಹಾಸ 

ರಷ್ಯಾದ ದೂತಾವಾಸದಿಂದ 26 ಆಧಾರದ ಅಳತೆ ಭೂಮಿ ಗಳಿಸಿದ ನಂತರ, ಸೂದ್ & ಸೂದ್ ವಾಣಿಜ್ಯ ಕಾಂಪ್ಲೆಕ್ಸ್ಗಳ ಜಂಟಿ ಅಭಿವೃದ್ಧಿಗೆ ಅಪ್ಪಸ್ವಾಮಿ ಗ್ರೂಪ್ ಸೇರಿಕೊಂಡಿತು. ಆದಾಗ್ಯೂ, ಅವರು ನಂತರ ನಾಲ್ಕು ಸ್ಟಾರ್ ಹೋಟೆಲ್ ನಿರ್ಮಿಸಲು ನಿರ್ಧರಿಸಿದರು.

ಹೋಟೆಲ್

26 ಆಧಾರದ ಅಳತೆ ಭೂಮಿಯಲ್ಲಿ ನಿರ್ಮಿಸಲಾಗಿರುವ ಹೋಟೆಲ್ ಸುಮಾರು 180 ರಿಂದ 200 ಕಾರುಗಳು ನಿಲುಗಡೆ ಸ್ಥಳ , 176 ಕೊಠಡಿಗಳು, 11 ಥೀಮ್ ಆಧಾರಿತ ಕೋಣೆಗಳು, ಥೀಮ್ ರೆಸ್ಟೋರೆಂಟ್, ಸಮಾವೇಶ ಕೋಣೆಗಳು ಸೌಲಭ್ಯಗಳನ್ನು ಒಳಗೊಂಡ  (ಎರಡು ಬೇಸ್ಮೆಂಟ್ ಮಹಡಿಗಳನ್ನು) 16 ಮಹಡಿಗಳನ್ನು ಹೊಂದಿದೆ. ಉಳಿದ 30 % ಜಾಗವನ್ನು ಕಾರು ಪಾರ್ಕ್ ಮತ್ತು ಲ್ಯಾಂಡ್ಸ್ಕೇಪ್ ಗೆ  ಬಳಸಲಾಗಿದೆ . ಹೋಟೆಲ್ ಇತರ ಗುಣಲಕ್ಷಣಗಳು ಎಂದರೆ ಒಂದು ಸಂವಾದಾತ್ಮಕ ಅಡಿಗೆ ಕೋಣೆ 24 ಗಂಟೆ ರೆಸ್ಟೋರೆಂಟ್ ಮತ್ತು ಮರುಸೃಷ್ಟಿಸಿದ  ಯುರೋಪಿಯನ್ ಬೀದಿಯ ಒಂದು ಪರಿಸರದ, ಹಳೆಯ ಜಗತ್ತಿನ ವಿಷಯದ ಬಾರ್, ಬಿಯರ್ ಬ್ಯಾರೆಲ್, ಹಳೆಯ ಪತ್ರವು ಮತ್ತು ಒಳಮಾಳಿಗೆಯಲ್ಲಿದೆ 1945 ನಾರ್ಟನ್ ಮೋಟಾರ್ಸೈಕಲ್ ಮತ್ತು ದಕ್ಷಿಣ ಭಾರತದ ವಿಶೇಷ ರೆಸ್ಟೋರೆಂಟ್ ಈ ಪ್ರದೇಶದಿಂದ ಮೂಲ ಮರದ ಕಂಬಗಳು ಮತ್ತು ಚಿತ್ರಗಳಿಂದ ಚೆಟ್ಟಿನಾಡು ಶೈಲಿಯಲ್ಲಿ ಮರುಸೃಷ್ಟಿಸಬಹುದು.

ಒಂದು ಕೋಣೆ ಎರಡು ಕಾರ್ಯನಿರ್ವಾಹಕ ಕ್ಲಬ್ ಮಹಡಿಗಳನ್ನು, ಒಂದು ಸೂಟ್ ಮಹಡಿ, ಹೋಟೆಲ್ ಒಂದು ವ್ಯಾಪಾರ ಕೇಂದ್ರ, ಈಜುಕೊಳ, ಆರೋಗ್ಯ ಕ್ಲಬ್ ಮತ್ತು ಸ್ಪಾ 100 ರಿಂದ 1000 ಕ್ಕೆ ಸಾಮರ್ಥ್ಯದ ಆರು ಔತಣಕೂಟ ಮಂದಿರಗಳಿವೆ.ಜೊತೆಗೆ, ಹೋಟೆಲ್ ವಿಶೇಷ ಹೆಂಗಸರ ಕೋಣೆ ಮತ್ತು ಮಹಿಳೆಯರ ಫ್ಲೋರ್ ಸಹ ಹೊಂದಿದೆ. 

ಜೂನ್ 2003 ರಲ್ಲಿ, ಹೋಟೆಲ್ ತನ್ನ ದಕ್ಷಿಣ ವಿಶೇಷ ರೆಸ್ಟೋರೆಂಟ್, ದಕ್ಷಿಣ ಪರಿಮಳಗಳನ್ನು ತನ್ನ ಬಾಳೆ ಎಲೆಯ ಸೇವೆಯನ್ನು ಪ್ರಾರಂಭಿಸಿತು.

ಉಲ್ಲೇಖಗಳು

ಚೆನ್ನೈ
ಅನಗಡಿ

ಅನಗಡಿ ಕರ್ನಾಟಕ ರಾಜ್ಯದ ಬೆಳಗಾವಿ ಜಿಲ್ಲೆಯ ಒಂದು ಗ್ರಾಮ.

ಉಲ್ಲೇಖಗಳು 

ಬೆಳಗಾವಿ ಜಿಲ್ಲೆಯ ಗ್ರಾಮಗಳು
ಬೆಳಗಾವಿ ಜಿಲ್ಲೆ
ಅನಂತಪೂರ

ಅನಂತಪೂರ ಕರ್ನಾಟಕ ರಾಜ್ಯದ ಬೆಳಗಾವಿ ಜಿಲ್ಲೆಯ ಒಂದು ಗ್ರಾಮ.

ಉಲ್ಲೇಖಗಳು 

ಬೆಳಗಾವಿ ಜಿಲ್ಲೆಯ ಗ್ರಾಮಗಳು
ಬೆಳಗಾವಿ ಜಿಲ್ಲೆ
ಆನೆಗುಡ್ಡಿ

ಆನೆಗುಡ್ಡಿ ಕರ್ನಾಟಕ ರಾಜ್ಯದ ಬೆಳಗಾವಿ ಜಿಲ್ಲೆಯ ಒಂದು ಗ್ರಾಮ.

ಉಲ್ಲೇಖಗಳು 

ಕರ್ನಾಟಕ ರಾಜ್ಯದ ಗ್ರಾಮಗಳು
ಬೆಳಗಾವಿ ಜಿಲ್ಲೆ
ಅನಿಗೋಲ

ಅನಿಗೋಲ ಕರ್ನಾಟಕ ರಾಜ್ಯದ ಬೆಳಗಾವಿ ಜಿಲ್ಲೆಯ ಒಂದು ಗ್ರಾಮ.

ಉಲ್ಲೇಖಗಳು 
ಕರ್ನಾಟಕ ರಾಜ್ಯದ ಗ್ರಾಮಗಳು
ಬೆಳಗಾವಿ ಜಿಲ್ಲೆ
ಅಂಕಲಿ

ಅಂಕಲೆ ಕರ್ನಾಟಕ ರಾಜ್ಯದ ಬೆಳಗಾವಿ ಜಿಲ್ಲೆಯ ಹುಕ್ಕೇರಿ ತಾಲೂಕಿನ ಒಂದು ಗ್ರಾಮ.

ಉಲ್ಲೇಖಗಳು 

ಕರ್ನಾಟಕ ರಾಜ್ಯದ ಗ್ರಾಮಗಳು
ಅಂಕಲಿ, ಬೆಳಗಾವಿ

ಅಂಕಲಿ ಕರ್ನಾಟಕ ರಾಜ್ಯದ ಬೆಳಗಾವಿ ಜಿಲ್ಲೆಯ ಚಿಕ್ಕೋಡಿ ತಾಲೂಕಿನ ಒಂದು ಗ್ರಾಮ.ಚಿಕ್ಕೊಡಿಯಿಂದ 15-18ಕೀಮಿ ಉತ್ತರದಿಕ್ಕಿನಲ್ಲಿದೆ.ಚಿಕ್ಕೊಡಿ-ಮಿರಜ ಮುಖ್ಯ ಹೆದ್ದಾರಿಗೆ ಹೊಂದಿಕೊಂಡು ಬೆಳೆಯುತ್ತಿದೆ. ಕೃಷ್ಣಾ ನದಿ ಗೆ ಹೊಂದಿಕೊಂಡು ಗ್ರಾಮ ಇದಾಗಿದ್ದು ಕಬ್ಬು,ಹತ್ತಿ,ಗೋವಿನ ಜೋಳ ಪ್ರಮುಖ ಬೆಳೆಗಳಾಗಿವೆ.ಈ ಗ್ರಾಮವು ಸಹಕಾರಿ,ರಾಜಕೀಯ, ವೈದ್ಯಕೀಯ ವಾಗಿ, ಧಾರ್ಮಿಕವಾಗಿ ಮುಂದುವರೆದ ಗ್ರಾಮವಾಗಿದ್ದು ಶಿಕ್ಷಣ ಕ್ಷೇತ್ರದಲ್ಲಿ ಬಹಳ ಮುಂದುವರೆದು ಪ್ರಜ್ಞಾವಂತರಿಂದ ಕೂಡಿದೆ.

ವಿಶೇಷ: ಮಾಜಿ ರಾಜ್ಯಸಭಾ ಸಂಸದರು,KLE ಸಂಸ್ಥೆಯ ಮುಖ್ಯಸ್ಥ ರಾದ "ಪ್ರಭಾಕರ ಕೋರೆ" ರವರ ಹುಟ್ಟುರು ಇದಾಗಿದೆ.

ಸಮೀಪದ ಪ್ರಮುಖ ಸ್ಥಳಗಳು:

ಪ್ರಸಿದ್ದ "ಯಡೂರು" ವೀರಭದ್ರ ದೇವಾಲಯ

ಜನಸಂಖ್ಯೆ 
೨೦೦೧ ಭಾರತೀಯ ಜನಗಣತಿಯ ಪ್ರಕಾರ ಅಂಕಲಿಯಲ್ಲಿ ೧೧೫೯೩ ಜನರಿದ್ದರು. ಅದರಲ್ಲಿ ೫೯೫೯ ಪುರುಷರು ಮತ್ತು ೫೬೩೪ ಮಹಿಳೆಯರಿದ್ದರು.

ನೋಡಿರಿ 
 ಬೆಳಗಾವಿ
 ಕರ್ನಾಟಕದ ಜಿಲ್ಲೆಗಳು

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 
 http://Belgaum.nic.in/

ಕರ್ನಾಟಕ ರಾಜ್ಯದ ಗ್ರಾಮಗಳು
ಚುಟುಕು
ಅಪ್ಪಾಚಿವಾಡಿ

ಅಪ್ಪಾಚಿವಾಡಿ ಕರ್ನಾಟಕ ರಾಜ್ಯದ ಬೆಳಗಾವಿ ಜಿಲ್ಲೆಯ ಚಿಕ್ಕೋಡಿ ತಾಲೂಕಿನ ಒಂದು ಗ್ರಾಮ.

ಉಲ್ಲೇಖಗಳು 

ಕರ್ನಾಟಕ ರಾಜ್ಯದ ಗ್ರಾಮಗಳು
ಬೆಳಗಾವಿ ಜಿಲ್ಲೆ
ಅರಳಿಹಟ್ಟಿ

ಅರಳಿಹಟ್ಟಿ ಕರ್ನಾಟಕ ರಾಜ್ಯದ ಬೆಳಗಾವಿ ಜಿಲ್ಲೆಯ ಅಥಣಿ ತಾಲೂಕಿನ ಒಂದು ಗ್ರಾಮ.

ಉಲ್ಲೇಖಗಳು 

ಕರ್ನಾಟಕ ರಾಜ್ಯದ ಗ್ರಾಮಗಳು
ಬೆಳಗಾವಿ ಜಿಲ್ಲೆಯ ಪ್ರವಾಸಿ ತಾಣಗಳು
ಅರಳಿಕಟ್ಟಿ

ಅರಳಿಕಟ್ಟಿ ಕರ್ನಾಟಕ ರಾಜ್ಯದ ಬೆಳಗಾವಿ ಜಿಲ್ಲೆಯ ಹುಕ್ಕೇರಿ ತಾಲೂಕಿನ ಒಂದು ಗ್ರಾಮ.

ಉಲ್ಲೇಖಗಳು 

ಬೆಳಗಾವಿ ಜಿಲ್ಲೆಯ ಗ್ರಾಮಗಳು
ಕಾಳಗಮೀನು

ಕಾಳಗಮೀನು ಮಲಯ, ಸಯಾಂ, ಥೈಲ್ಯಾಂಡ್ ಮತ್ತಿತರ ಆಗ್ನೇಯ ಏಷ್ಯದ ದೇಶಗಳ ಸಿಹಿನೀರಿನ ಕೊಳಗಳಲ್ಲಿ ವಾಸಿಸುವ ಒಂದು ಬಗೆಯ ಮೀನು (ಫೈಟಿಂಗ್ ಫಿಶ್). ಭಯಂಕರವಾಗಿ ಹೋರಾಡುವ ಗಂಡುಮೀನಿನ ಅಸಾಮಾನ್ಯ ಗುಣವೇ ಇದರ ಹೆಸರಿಗೆ ಕಾರಣ. ಇದರ ವೈಜ್ಞಾನಿಕ ನಾಮ ಬೆಟ ಸ್ಪ್ಲೆಂಡೆನ್ಸ್.

ಲಕ್ಷಣಗಳು
ಪೂರ್ಣ ಬೆಳೆದ ಗಂಡು ಮೀನು ಸುಮಾರು 2"-3" ಉದ್ದ ಇದೆ. ಬಲು ಉದ್ದವಾದ ಅಗಲವಾದ ಥಳಥಳಿಸುವ ಕೆಂಪು, ನೀಲಿ, ಹಸಿರು ಮುಂತಾಗಿ ವರ್ಣರಂಜಿತವಾಗಿರುವ ಈಜುರೆಕ್ಕೆಗಳಿರುವುದರಿಂದ ಸುಂದರವಾಗಿ ಕಾಣುತ್ತದೆ. ಹೆಣ್ಣುಮೀನು ಗಂಡಿನಷ್ಟು ಆಕರ್ಷಕವಾಗಿಲ್ಲ. ಕೀಟಗಳ ಡಿಂಭಗಳೇ ಇವುಗಳ ಆಹಾರ.

ಜೀವನ ಕ್ರಮ

ಈ ಮೀನಿನ ಗೂಡು ಕಟ್ಟುವ ವಿಧಾನ ಮತ್ತು ಮರಿಗಳ ಪಾಲನೆಯ ಕ್ರಮ ಬಲು ವಿಚಿತ್ರವಾದುವು. ಗೂಡು ಕಟ್ಟುವ ಕಾರ್ಯ ಗಂಡಿನದು. ಈ ಕಾರ್ಯದಲ್ಲಿ ಬಹಳ ಆಸಕ್ತಿ ತೋರಿಸುವ ಗಂಡು ಮೀನು ನೀರಿನ ಮೇಲ್ಮಟ್ಟಕ್ಕೆ ಬಂದು ಗಾಳಿಯನ್ನು ಹೀರಿಕೊಂಡು ತನ್ನ ಮೊದಲಿನ ಜಾಗಕ್ಕೆ ತೆರಳುತ್ತದೆ. ಅಲ್ಲಿಂದ ಬಾಯಲ್ಲಿನ ಗಾಳಿಯನ್ನು ಸಣ್ಣ ಸಣ್ಣ ಗುಳ್ಳೆಗಳಾಗಿ ಹೊರಬಿಡುತ್ತದೆ. ಪ್ರತಿಗುಳ್ಳೆಯೂ ಒಂದು ವಿಶೇಷ ಬಗೆಯ ಗಟ್ಟಿಲೋಳೆಯಿಂದ ಆವೃತವಾಗಿರುವುದರಿಂದ ಗುಳ್ಳೆಗಳು ಒಡೆಯದೆ ಒಂದಕ್ಕೊಂದು ಅಂಟಿಕೊಳ್ಳುತ್ತವೆ. ಹೀಗೆ ಅಂಟಿಕೊಂಡ ಗುಳ್ಳೆಗಳು ನೀರಿನ ಮಟ್ಟಕ್ಕೆ ಬಂದು ಒಟ್ಟಾಗಿ ಗೂಡಿನಂತೆ ತೇಲತೊಡಗುತ್ತವೆ. ಅನಂತರ ಗಂಡು ಮೀನು ಪ್ರೌಢ ವಯಸ್ಸಿನ ಹೆಣ್ಣುಮೀನಿನ ಬೇಟಕ್ಕೆ ಸಿದ್ಧವಾಗುತ್ತದೆ. ಅಂಥ ಮೀನೊಂದು ಸಿಕ್ಕಾಗ ಅದನ್ನು ಬೆನ್ನಟ್ಟಿ ಬಲವಾಗಿ ಅಪ್ಪಿಕೊಳ್ಳುವುದರ ಮೂಲಕ ಹೆಣ್ಣು ಮೊಟ್ಟೆಯಿಡುವಂತೆ ಬಲಾತ್ಕರಿಸುತ್ತದೆ. ಮೊಟ್ಟೆಗಳು ಹೊರ ಬರುತ್ತಿದ್ದಂತೆಯೇ ಅವುಗಳನ್ನು ನಿಶೇಚನಗೊಳಿಸುತ್ತದೆ. ಮೊಟ್ಟೆಗಳು ಭಾರವಾಗಿರುವುದರಿಂದ ನಿಧಾನವಾಗಿ ನೀರಿನ ತಳಕ್ಕಿಳಿಯುತ್ತವೆ. ಆಗ ಗಂಡು ಮೀನು ಹೆಣ್ಣನ್ನು ಅಲ್ಲಿಂದ ಓಡಿಸಿ ನೀರಿನ ತಳಕ್ಕಿಳಿದು ತನ್ನ ಬಾಯಲ್ಲಿ ಮೊಟ್ಟೆಗಳನ್ನು ಹಿಡಿದುಕೊಂಡು ಮೇಲಕ್ಕೆ ಬಂದು ಗೂಡಿನೊಳಕ್ಕೆ ಸೇರಿಸುತ್ತದೆ. ಈ ರೀತಿ ಹಲವಾರು ಬಾರಿ ಮಾಡಿ ಎಲ್ಲ ಮೊಟ್ಟೆಗಳನ್ನು ಗೂಡಿಗೆ ಸಾಗಿಸಿ ಅದರ ಬಳಿ ಕಾವಲು ನಿಲ್ಲುತ್ತದೆ. ಗೂಡಿನ ಗುಳ್ಳೆಗಳು ಅಕಸ್ಮಾತ್ತಾಗಿ ಒಡೆದರೆ ಬೇರೆ ಗುಳ್ಳೆಗಳನ್ನು ಸೇರಿಸುವುದು, ಮೊಟ್ಟೆಗಳು ಕೆಳಗೆ ಬೀಳುವಂತಾದರೆ ಅವನ್ನು ಮತ್ತೆ ಸ್ವಸ್ಥಾನಕ್ಕೆ ಸೇರಿಸುವುದು, ಬೇರೆ ಮೀನುಗಳು ಬಂದರೆ, ಮೊಟ್ಟೆಯಿಟ್ಟ ಹೆಣ್ಣುಮೀನೇ ಬಂದರೂ ಓಡಿಸುವುದು-ಮುಂತಾದ ಕೆಲಸಗಳನ್ನು ಕಾವಲಿರುವ ಗಂಡುಮೀನು ನಡೆಸುತ್ತದೆ. ಹೀಗೆ ಮೊಟ್ಟೆಗಳೊಡೆದು ಮರಿಗಳಾಗುವವರೆಗೂ ಅವನ್ನು ಕಾಪಾಡುತ್ತದೆ. ಬಹಳ ಆದರದಿಂದ ಸಹನೆಯಿಂದ ಮರಿಗಳನ್ನು ನೋಡಿಕೊಳ್ಳುವುದಾದರೂ ಅಪೂರ್ವವಾಗಿ ಕೆಲವು ಮರಿಗಳನ್ನು ಕಬಳಿಸುವುದೂ ಉಂಟು. ಕೆಲವೊಮ್ಮೆ ಹೆಣ್ಣು ಮೀನೊಂದು ಗೂಡಿನ ಹತ್ತಿರ ಬಂದು ಗಂಡನ್ನು ಓಡಿಸಿ ತಾನೇ ಕಾವಲಿಗೆ ನಿಲ್ಲುವುದುಂಟು.

ಕಾಳಗಮೀನಿನ ಗಂಡುಗಳು ಬಲು ಜಗಳಗಂಟಿಗಳೆಂದೂ ಹೆಸರಾಗಿವೆ. ಗಂಡುಗಳು ಪರಸ್ಪರ ಸಮೀಪಿಸಿದಾಗ ಬಹಳ ಉದ್ರೇಕಗೊಂಡು ಕ್ರೂರವಾಗಿ ಹೋರಾಡತೊಡಗುತ್ತವೆ. ತಮ್ಮ ಚೂಪಾದ ಹಲ್ಲುಗಳಿಂದ ಒಂದನ್ನೊಂದು ಕಚ್ಚಿ ಈಜುರೆಕ್ಕೆಗಳನ್ನು ಹುರುಪೆಗಳನ್ನು ಕಿತ್ತು ಹರಿದು ಉಗ್ರವಾಗಿ ಜಗಳವಾಡುತ್ತವೆ. ಈ ಗುಣವನ್ನು ಕಂಡೇ ಸಯಾಮಿನ ಜನ ಇವುಗಳ ನಡುವೆ ಮನರಂಜನೆಗಾಗಿ ಕಾಳಗ ಸ್ಪರ್ಧೆಗಳನ್ನೇರ್ಪಡಿಸುತ್ತಾರೆ. ಇದಕ್ಕಾಗಿಯೇ ವಿಶೇಷ ತಳಿಗಳನ್ನು ಎಬ್ಬಿಸಿರುವುದೂ ಉಂಟು. ಹುಂಜದ ಕಾಳಗದಲ್ಲಿನಂತೆ ಜೂಜುಕಟ್ಟಿ ಮೀನಿನ ಸ್ಪರ್ಧೆ ನಡೆಸುವುದು ಥೈಲೆಂಡ್, ಸಯಾಂ ಪ್ರದೇಶಗಳಲ್ಲಿ ಬಹಳ ಸಾಮಾನ್ಯ

ಬಾಹ್ಯ ಸಂಪರ್ಕಗಳು
International Betta Congress 
BETTAFISH subreddit
Aquarium Network 
Betta Fish Care: How to care for Bettas 
How To Breed Bettas

ಮೀನುಗಳು
ಅರಳಿಮಟ್ಟಿ

ಅರಳಿಮಟ್ಟಿ ಕರ್ನಾಟಕ ರಾಜ್ಯದ ಬೆಳಗಾವಿ ಜಿಲ್ಲೆಯ ಗೋಕಾಕ್ ತಾಲೂಕಿನ ಒಂದು ಗ್ರಾಮ.ಶ್ರೀ ಬಸವೇಶ್ವರ ದೇವಸ್ಥಾನ ಅತ್ಯಂತ ಪ್ರಸಿದ್ಧ.ಅಲ್ಲದೆ ರಾಮಲಿಂಗೇಶ್ವರ ನೀರಾವರಿ ಯೋಜನೆ ಇದೆ.
               ರಮೇಶ ಕಲ್ಯಾಣಿ

ಉಲ್ಲೇಖಗಳು 

ಕರ್ನಾಟಕ ರಾಜ್ಯದ ಗ್ರಾಮಗಳು
ಕಾಶ್ಯಪ ಮಾತಂಗ

ಕಾಶ್ಯಪ ಮಾತಂಗ   ಬೌದ್ಧಮತವನ್ನು ಚೀನ ದೇಶದಲ್ಲಿ ಪ್ರಚಾರಮಾಡಿದವರಲ್ಲಿ ಅಗ್ರಮಾನ್ಯ. ಮಧ್ಯಭಾರತಕ್ಕೆ ಸೇರಿದವನು.

ಜೀವನ
ಬಾಲ್ಯದಿಂದಲೂ ಬೌದ್ಧ ಧರ್ಮದಿಂದ ಆಕರ್ಷಿತನಾಗಿ, ಹೀನಯಾನ ಮತ್ತು ಮಹಾಯಾನ ಪಂಥಗಳನ್ನು ಆಳವಾಗಿ ಅಭ್ಯಾಸ ಮಾಡಿದ್ದ. ವಿದ್ಯಾಭ್ಯಾಸಕ್ಕಾಗಿ ತಕ್ಷಶಿಲೆಗೆ ಹೋಗಿದ್ದ ಈತ ಅಲ್ಲಿಂದ ತನ್ನ ಜೊತೆಗಾರ ಧರ್ಮರತ್ನನೆಂಬ ಬೌದ್ಧ ಸಂನ್ಯಾಸಿಯೊಡನೆ ಮಧ್ಯ ಏಷ್ಯದ ಯೂ-ಚಿ ರಾಜ್ಯಕ್ಕೆ ಹೋದ. ಧರ್ಮಪ್ರಚಾರವೇ ಇವರಿಬ್ಬರ ಗುರಿಯಾಗಿತ್ತು. ಅನಂತರ ಮರಳುಗಾಡು ಮತ್ತು ಪರ್ವತಶ್ರೇಣಿಗಳಿಂದ ಕೂಡಿದ ದುರ್ಗಮ ಪ್ರದೇಶದಲ್ಲಿ ಪ್ರಯಾಣಮಾಡಿ ಸು. 65ರಲ್ಲಿ ಲೋಯಾಂಗ್ ನಗರ ತಲಪಿದ. ಆಗ ಚೀನವನ್ನಾಳುತ್ತಿದ್ದ ಚಕ್ರವರ್ತಿ ಮಿಂಗ್ ಟೀ. ಹ್ಯಾನ್ ವಂಶಸ್ಥನಾದ ಆತನಿಗೆ ಬೌದ್ಧ ಧರ್ಮದಲ್ಲಿ ಹೆಚ್ಚಿನ ಆಸಕ್ತಿಯಿತ್ತು. ಅವನು ಭಾರತೀಯ ಯಾತ್ರಿಕರನ್ನು ಸ್ವಾಗತಿಸಿ, ಇವರಿಗಾಗಿ ಲೋಯಾಂಗ್‍ನಲ್ಲಿ 68ರಲ್ಲಿ ಪೂಮಾಸ್ಸೆ ವಿಹಾರವನ್ನು (ಬಿಳಿಕುದುರೆಯ ವಿಹಾರ) ಕಟ್ಟಿಸಿದ.

ಧರ್ಮಪ್ರಚಾರ

ಆತನ ಪ್ರೋತ್ಸಾಹದಿಂದ ಕಾಶ್ಯಪ ಮಾತಂಗ ಧರ್ಮರತ್ನನ ಸಹಾಯ ಪಡೆದು ಬೌದ್ಧ ಧರ್ಮವನ್ನು ಆ ದೇಶದ ಎಲ್ಲ ಭಾಗಗಳಲ್ಲೂ ಪ್ರಚಾರಮಾಡಿದುದಲ್ಲದೆ ಐದು ಬೌದ್ಧ ಗ್ರಂಥಗಳನ್ನು ಚೀನೀ ಭಾಷೆಗೆ ತರ್ಜುಮೆ ಮಾಡಿದುದಾಗಿ ತಿಳಿದುಬಂದಿದೆ.
ಕಾಶ್ಯಪ ಮಾತಂಗ ಸುವರ್ಣಪ್ರಭಾಸಸೂತ್ರವೆಂಬ ಬೌದ್ಧಗ್ರಂಥದ ಮೇಲೆ ವ್ಯಾಖ್ಯಾನ ರಚಿಸಿದ್ದಾನೆ. ಈತ ಭಾಷಾಂತರಿಸಿದ ಗ್ರಂಥಗಳಲ್ಲಿ ನಮಗೆ ದೊರೆತಿರುವುದು 43 ವಿಭಾಗಗಳ ಸೂತ್ರವೆಂಬ ಗ್ರಂಥವೊಂದೇ. ಇದು ಬೌದ್ಧಸಂಹಿತೆಗಳಲ್ಲಿ ಒಂದಲ್ಲ. ಬೌದ್ಧ ಭಿಕ್ಷುಗಳ ಮಾರ್ಗದರ್ಶನಕ್ಕಾಗಿ ಪ್ರಶ್ನೋತ್ತರ ರೂಪದಲ್ಲಿರುವ ಒಂದು ಕೃತಿ. ಈತ ಭಾಷಾಂತರಿಸಿದ ಇತರ ಕೃತಿಗಳು ಪ್ರಾಯಶಃ ಲಲಿತ ವಿಸ್ತರ, ಧರ್ಮ ಸಮುದ್ರ ಕೋಶಸೂತ್ರ, ದಶಭೂಮಿ ಕ್ಲೇಶಚ್ಛೇದಿಕಾ ಸೂತ್ರ, ಜಾತಕ ಮತ್ತು ಪ್ರತಿಮೋಕ್ಷ-ಎಂಬುದು ಪಂಡಿತರ ಅಭಿಪ್ರಾಯ.

ಉಲ್ಲೇಖಗಳು

ಬೌದ್ಧ ಧರ್ಮ
ಅರವಳ್ಳಿ

ಅರವಳ್ಳಿ ಕರ್ನಾಟಕ ರಾಜ್ಯದ ಬೆಳಗಾವಿ ಜಿಲ್ಲೆಯ ಒಂದು ಗ್ರಾಮ.

ಉಲ್ಲೇಖಗಳು 
ಕರ್ನಾಟಕ ರಾಜ್ಯದ ಗ್ರಾಮಗಳು
ಅರಿಬೆಂಚಿ

ಅರಿಬೆಂಚಿ ಕರ್ನಾಟಕ ರಾಜ್ಯದ ಬೆಳಗಾವಿ ಜಿಲ್ಲೆಯ ರಾಮದುರ್ಗ ತಾಲೂಕಿನ ಒಂದು ಗ್ರಾಮ.

ಉಲ್ಲೇಖಗಳು 

ಕರ್ನಾಟಕ ರಾಜ್ಯದ ಗ್ರಾಮಗಳು
ಅರ್ಜುನವಾಡ

ಅರ್ಜುನವಾಡ ಕರ್ನಾಟಕ ರಾಜ್ಯದ ಬೆಳಗಾವಿ ಜಿಲ್ಲೆಯ ಹುಕ್ಕೇರಿ ತಾಲೂಕಿನ ಒಂದು ಗ್ರಾಮ.

ಉಲ್ಲೇಖಗಳು 

ಕರ್ನಾಟಕ ರಾಜ್ಯದ ಗ್ರಾಮಗಳು
ಇದು ಇತಿಹಾಸ ಪ್ರಸಿದ್ಧ ಗ್ರಾಮ.
ಅರಟಗಲ್

ಅರ್ತಗಾಲು ಕರ್ನಾಟಕ ರಾಜ್ಯದ ಬೆಳಗಾವಿ ಜಿಲ್ಲೆಯ ಸವದತ್ತಿ ತಾಲೂಕಿನ ಒಂದು ಗ್ರಾಮ.

ಉಲ್ಲೇಖಗಳು 
ಕರ್ನಾಟಕ ರಾಜ್ಯದ ಗ್ರಾಮಗಳು
ಬೆಳಗಾವಿ ಜಿಲ್ಲೆ
ಅಸೋಗ

ಅಸೋಗ ಕರ್ನಾಟಕ ರಾಜ್ಯದ ಬೆಳಗಾವಿ ಜಿಲ್ಲೆಯ ಖಾನಾಪುರ ತಾಲೂಕಿನ ಒಂದು ಗ್ರಾಮ.

ಉಲ್ಲೇಖಗಳು 

ಕರ್ನಾಟಕ ರಾಜ್ಯದ ಗ್ರಾಮಗಳು
ಬೆಳಗಾವಿ ಜಿಲ್ಲೆ
ಆತಕೂರು ಶಾಸನ

ಆತಕೂರು ಶಾಸನ ಕಾಲ ಕ್ರಿ.ಶ.950 ಮಂಡ್ಯ ಜಿಲ್ಲೆ ಮದ್ದೂರು ತಾಲ್ಲೂಕು ಆತಕೂರಿನ ಚಲ್ಲೇಶ್ವರ ದೇಗುಲದ ಮುಂದಿದ್ದ ಈ ಶಾಸನ ಪ್ರಸ್ತುತ ಬೆಂಗಳೂರಿನ ವಸ್ತುಸಂಗ್ರಹಾಲಯದಲ್ಲಿದೆ.

ಇತಿವೃತ್ತ
ರಾಷ್ಟ್ರಕೂಟರ ಮೂರನೇ ಕೃಷ್ಣ ,ಗಂಗರ ಬೂತುಗ ಮತ್ತು ಅವನ ಸೇವಕ ಮನಾಲರು ಚೋಳ ರಾಜಾದಿತ್ಯನ ಮೇಲೆ ಯುದ್ದ ಮಾಡಿದ ಮತ್ತು ಚೋಳ ರಾಜಾದಿತ್ಯನನ್ನು ಕೊಂದ ವಿಷಯವಿದೆ. ರಾಜಾದಿತ್ಯನನ್ನು ಕೊಂದವ ಭೂತುಗ ಎಂಬುದನ್ನು ಇದು ತಿಳಿಸುತ್ತದೆ.  ಈ ಶಾಸನದಲ್ಲಿ ನಾಯಿ-ಹಂದಿ ಹೋರಾಡುತ್ತಿರುವ ಚಿತ್ರವಿದೆ. ವೀರ ಮನಾಲರಿಗೆ ಸಾಕುನಾಯಿಯ ಮೇಲಿದ್ದ ಪ್ರೀತಿ ಗೋಚರವಾಗುತ್ತದೆ. ಇವನ ಪ್ರತಾಪವನ್ನು ಮೆಚ್ಚಿದ ಕನ್ನರದೇವ ನಿನಗೇನು ಬೇಕು ಬೇಡಿಕೊ ಎಂದಾಗ ಮನಾಲರ 'ಕಾಳಿ'ಎಂಬ ನಾಯಿಯನ್ನು ಬೇಡಿ ಪಡೆಯುತ್ತಾನೆ. ಮುಂದೊಂದು ದಿನ ಆ ನಾಯಿ ತನ್ನ ಒಡೆಯನನ್ನು ಹಂದಿಯೊಂದರಿಂದ ರಕ್ಷಿಸಲು ಹೋಗಿ ತಾನು ಅಸು ನೀಗುತ್ತದೆ. ಆಗ ಮನಾಲ ಆ ನಾಯಿಯ ನೆನಪಿಗಾಗಿ ವೀರಗಲ್ಲನ್ನು ನೆಟ್ಟು, ಅದರ ಪೂಜೆಗಾಗಿ ಹೊಲವೊಂದನ್ನು ಬಿಟ್ಟುಕೊಡುತ್ತಾನೆ. ನಾಯಿಗಾಗಿ ವೀರ ಸ್ಮಾರಕವನ್ನು ಹಾಕಿರುವ ಏಕೈಕ ಶಾಸನ ಇದಾಗಿದೆ.

ಉಲ್ಲೇಖ 

ಶಾಸನಗಳು
 ಇತಿಹಾಸ
ದಾನ ಶಾಸನ

ದಾನ ಶಾಸನ ವನ್ನು ಅರಸನ ಸಮಕ್ಷಮದಲ್ಲಿ ಅಥವಾ ರಾಜನ ಅಪ್ಪಣೆ ಪಡೆದ ಅವನ ಪ್ರತಿನಿಧಿಯ ಸಮಕ್ಷಮದಲ್ಲಿ ಕೊರೆಸಲ್ಪಡುತ್ತಿತ್ತು. ಇದರಲ್ಲಿ ಎರಡು ವಿಧ. ೧)ವ್ಯಕ್ತಿಗೆ ಕೊಟ್ಟ ದಾನ: ಇದು ವೀರನ ಪರಾಕ್ರಮಕ್ಕೆ ಅಥವಾ ವ್ಯಕ್ತಿಯ ವಿದ್ವತ್ತನ್ನು ಮೆಚ್ಚಿ ಕೊಟ್ಟ ದಾನ. ೨)ಸಂಸ್ಥೆಗೆ ಕೊಟ್ಟ ದಾನ:ಇದು ದೇವಾಲಯ, ಮಠ, ಮಹಾ ಜನಗಳಿಗೆ ಬಿಟ್ಟ ದಾನ.

ಇತಿವೃತ್ತ
ರಾಜರು ದಾನವನ್ನು ಕೊಡುವಾಗ ಅರ್ಚಕರಿಗೆ, ಊಳಿಗದವರಿಗೆ, ದೇವದಾಸಿಯರಿಗೆ, ಛತ್ರಕ್ಕೆ ಬಿಟ್ಟ ದಾನಗಳಾಗಿವೆ. ಹಿಂದೆ ಮಠಗಳಲ್ಲಿ ವಿದ್ಯಾಭ್ಯಾಸಕ್ಕೆ ಔಷಧೋಪಚಾರಗಳಿಗೆ ಮುಂತಾದ ಕಾರಣಗಳಿಗೆ ದತ್ತಿಯನ್ನು ಬಿಡುತ್ತಿದ್ದರು. ಅಗ್ರಹಾರಗಳಿಗೆ ಅವರ ದೈನಂದಿನ ಉದರಂಭರಣಕ್ಕಾಗಿ ಹೋರಾಡದೆ ನಿಶ್ಚಿಂತೆಯಿಂದ ವೇದಾಧ್ಯಯನ ಮೊದಲಾದ ವ್ಯಾಸಂಗಗಳಲ್ಲಿ ತೊಡಗಲಿ ಎಂದು ದತ್ತಿಯನ್ನು ಕೊಡುತ್ತಿದ್ದರು. ದಾನಶಾಸನಗಳು ಶಿಲೆಯಲ್ಲಿ ಮತ್ತು ತಾಮ್ರಪಟದಲ್ಲಿ ಕೆತ್ತಲ್ಪಡುತ್ತಿದ್ದುವು.

ಶಾಸನಗಳು
ಇತಿಹಾಸ
ಫ಼ೆಟಾ ಚೀಸ್

ಫ಼ೆಟಾ ಚೀಸ್ ಗ್ರೀಸ್‍ನಲ್ಲಿ ಕುರಿಯ ಹಾಲು, ಅಥವಾ ಕುರಿ ಮತ್ತು ಆಡಿನ ಹಾಲಿನ ಮಿಶ್ರಣದಿಂದ ತಯಾರಿಸಲಾದ, ಉಪ್ಪುನೀರಿನಲ್ಲಿ ಪಕ್ವಗೊಳಿಸಲಾದ ಒಂದು ಕರ್ಡ್ ಬಿಳಿ ಗಿಣ್ಣು. ಅದು ಸಾಮಾನ್ಯವಾಗಿ ತುಂಡುಗಳಲ್ಲಿ ಉತ್ಪಾದಿಸಲಾದ ಒಂದು ಪುಡಿಪುಡಿಯಾಗುವ ಮಾಗಿದ ಗಿಣ್ಣು ಮತ್ತು ಕೊಂಚ ಕಣಕಣವಾಗಿರುವ ರಚನೆಯನ್ನು ಹೊಂದಿರುತ್ತದೆ. ಫ಼ೆಟಾ ಚೀಸ್ಅನ್ನು ಒಂದು ಮೇಜು ಗಿಣ್ಣಾಗಿ, ಜೊತೆಗೆ ಸ್ಯಾಲಡ್‍ಗಳು ಮತ್ತು ಪೇಸ್ಟ್ರಿಗಳಲ್ಲಿ ಬಳಸಲಾಗುತ್ತದೆ.

ಆಹಾರ ಪದಾರ್ಥಗಳು
೨೦೧೬ ಸೌತ್‌ ಏಷ್ಯನ್‌ ಕ್ರೀಡಾಕೂಟ



12ನೇ ಸೌತ್‌ ಏಷ್ಯನ್‌ ಕ್ರೀಡಾಕೂಟ
2016 ರ 12ನೇ ಸೌತ್‌ ಏಷ್ಯನ್‌ ಕ್ರೀಡಾಕೂಟ ದಿ.೫-೨-೨೦೧೬ ಶುಕ್ರವಾರ ಚಾಲನೆಯಾಗಿದೆ.ಶುಕ್ರವಾರ ಭಾರತದ ಅಸ್ಸಾಮ್ ರಾಜ್ಯದ ರಾಜಧಾನಿ  ಗುವಾಹಟಿಯ ಇಂದಿರಾಗಾಂಧಿ ಕ್ರೀಡಾಂಗಣದಲ್ಲಿ ನಡೆಯುವ ಸಮಾರಂಭದಲ್ಲಿ ಪ್ರಧಾನಿ ನರೇಂದ್ರ ಮೋದಿ ಕೂಟಕ್ಕೆ ಚಾಲನೆ ನೀಡಿದ್ದಾರೆ.
12ನೇ ಆವೃತ್ತಿಯ ಕ್ರೀಡಾಕೂಟ 2012ರಲ್ಲಿ ನವದೆಹಲಿಯಲ್ಲಿ ನಡೆದಿತ್ತು. ದೆಹಲಿ ವಿಧಾನಸಭೆ ಚುನಾವಣೆಯ ಕಾರಣ ಕೂಟವನ್ನು ಮುಂದೂಡ ಲಾಗಿತ್ತು. 2012ರ ಡಿಸೆಂಬರ್‌ನಿಂದ 2014ರ ಫೆಬ್ರುವರಿಯವರೆಗೆ ಅಂತರರಾಷ್ಟ್ರೀಯ ಒಲಿಂಪಿಕ್‌ ಸಮಿತಿಯು ಭಾರತ ಒಲಿಂಪಿಕ್‌ ಸಂಸ್ಥೆಯನ್ನು ಅಮಾನತಿ ನಲ್ಲಿಟ್ಟಿತ್ತು. ಹೀಗಾಗಿ ಕೂಟ ನಡೆದಿರಲ್ಲ. ಈಗ ಅಸ್ಸಾಮ್ ಮತ್ತು ಮೇಘಾಲಯ ರಾಜ್ಯಗಳು ಒಟ್ಟಾಗಿ ಈ ಕ್ರೀಡಾಕೂಟ ನೆಡಸುತ್ತವೆ.

ದಕ್ಷಿಣ ಏಷ್ಯನ್‌ ಒಲಿಂಪಿಕ್ ಕೌನ್ಸಿಲ್‌ ಆಶ್ರಯದಲ್ಲಿ 12 ದಿನ ನಡೆಯುವ ಕೂಟದಲ್ಲಿ ಎಂಟು ಸಾರ್ಕ್‌ ರಾಷ್ಟ್ರಗಳ 2,672 ಕ್ರೀಡಾಪಟುಗಳು ಭಾಗವಹಿಸಲಿದ್ದಾರೆ.2010ರಲ್ಲಿ ಬಾಂಗ್ಲಾದೇಶದಲ್ಲಿ ನಡೆದಿದ್ದ ಕೂಟದಲ್ಲಿ ಭಾರತ 90 ಚಿನ್ನ ಸೇರಿದಂತೆ ಒಟ್ಟು 175 ಪದಕಗಳಿಗೆ ಜಯಿಸಿತ್ತು.ಈ ಬಾರಿಯ ಕೂಟದಲ್ಲಿ ಭಾಗ ವಹಿಸುವ ಅಥ್ಲೀಟ್‌ಗಳಿಗೆ ತಲಾ 228 ಚಿನ್ನ ಮತ್ತು ಬೆಳ್ಳಿ ಹಾಗೂ 308 ಕಂಚಿನ ಪದಕಗಳನ್ನು ಗೆಲ್ಲುವ ಅವಕಾಶ ಇದೆ. ಕೂಟದಲ್ಲಿ ಸೇರಿಸಲಾಗಿರುವ ಎಲ್ಲಾ ವಿಭಾಗಗಳಲ್ಲಿ ಪುರುಷರಂತೆ  ಮಹಿಳೆ ಯರಿಗೂ ಪಾಲ್ಗೊಳ್ಳುವ ಅವಕಾಶ ಕೊಡಲಾಗಿದೆ. ಹಿಂದಿನ ಎಲ್ಲಾ ಆವೃತ್ತಿಗಳಲ್ಲಿಯೂ ಹೆಚ್ಚು ಪದಕ ಗೆದ್ದ ದಾಖಲೆ ಭಾರತದ ಹೆಸರಿನಲ್ಲಿದೆ. ಹೀಗಾಗಿ ಈ ಬಾರಿ 254 ಮಹಿಳಾ ಸ್ಪರ್ಧಿಗಳು ಸೇರಿದಂತೆ 521 ಕ್ರೀಡಾಪಟುಗಳನ್ನು ಭಾರತ ಕಣಕ್ಕಿಳಿಸಿದೆ.  ನೇಪಾಳ ಮತ್ತು ಬಾಂಗ್ಲಾದೇಶ ದಿಂದ ಕ್ರಮವಾಗಿ 381 ಮತ್ತು 370 ಕ್ರೀಡಾಪಟುಗಳು ಭಾಗವಹಿಸಲಿದ್ದಾರೆ. ಪಾಕಿಸ್ತಾನ 346 ಅಥ್ಲೀಟ್‌ಗಳ ತಂಡವನ್ನು ಕಣಕ್ಕಿಳಿಸಿದೆ.
12 ನೇ ದಕ್ಷಿಣ ಏಷ್ಯಾದ ಕ್ರೀಡೆಗಳ ಹಾಡು "ಹೇ ಪ್ರಿತಿಬಿ ಏಕ್ ಕ್ರಿರಾಂಗಣ್- -" ಅಕ್ಷರಶಃ ಭಾಷಾಂತರಿಸಿದರೆ "ವಿಶ್ವವು(ಪೃಥ್ವಿ) ಒಂದು ಆಟದ ಕ್ರೀಡಾಂಗಣ ಆಗಿದೆ".(ಥೀಮ್) ಭಾರತದ  ಪ್ರಸಿದ್ಧ ವ್ಯಕ್ತಿ ಡಾ ಭೂಪೇನ್ ಹಜಾರಿಕಾ (1926-2011) ಈ ಹಾಡು ಬರೆದಿದ್ದಾರೆ. ಈ ಕ್ರೀಡಾಕೂಟದ ಸಂಕೇತ ಎರಡು ಕಾಲಿನ ಮೇಲೆ ನಿಂತಿರುವ "ಮರಿ-ಘೇಂಡಾಮೃಗ". ಕ್ರೀಡಾ ಘೋಷಣೆ: ಶಾಂತಿ,ಪುಷ್ಟಿ, ತುಷ್ಟಿ.(ಅಭಿವೃದ್ಧಿ, ಸಮೃದ್ಧಿ)

ವ್ಯವಸ್ಥೆ
ಭಾರತದ ಕೇಂದ್ರ ಸರ್ಕಾರ ಕ್ರೀಡಾಕೂಟದ ಆಯೋಜನೆಗೆ ಒಟ್ಟು ರೂ. 150 ಕೋಟಿ ಬಿಡುಗಡೆ ಮಾಡಿದೆ. ಈ ಪೈಕಿ ಭದ್ರತೆಗಾಗಿಯೇ ₹ 60 ಕೋಟಿ ಮೀಸಲಿಡಲಾಗಿದೆ.
ಅಧ್ಯಕ್ಷ - ಸಂಘಟನಾ ಸಮಿತಿ ಶ್ರೀ ಸರ್ವಾನಂದ ಸೋನೋವಾಲ್ (Sarbananda Sonowal). ಶ್ರೀ ಎನ್ ರಾಮಚಂದ್ರನ್ ಯೂತ್ ಅಫೇರ್ಸ್ ಅಂಡ್ ಸ್ಪೋರ್ಟ್ಸ್ ರಾಜ್ಯ ಭಾರತೀಯ ಮಂತ್ರಿ, ಅಧ್ಯಕ್ಷ ಭಾರತೀಯ ಒಲಿಂಪಿಕ್ ಅಸೋಸಿಯೇಷನ್ ಅಧ್ಯಕ್ಷತೆಯ  ಅಡಿಯಲ್ಲಿ  ವ್ಯವಸ್ಥೆಗೊಳಿಸಲಾಗಿದೆ.
635 ಭಾರತ ಒಲಂಪಿಕ್ (NOC)  ತಂಡದ ಅಧಿಕಾರಿಗಳು ಸೇರಿ 1505 ಪುರುಷರು ಮತ್ತು 1167 ಮಹಿಳಾ ಕ್ರೀಡಾಪಟುಗಳ ಒಟ್ಟು ಪಡೆ, ಇನ್ನೂರು ಇಂಟರ್ನ್ಯಾಷನಲ್ ಟೆಕ್ನಿಕಲ್ ಅಧಿಕಾರಿಗಳು ಮತ್ತು ಸುಮಾರು 100 ಅಂತರರಾಷ್ಟ್ರೀಯ ಮಾಧ್ಯಮ ಪ್ರತಿನಿಧಿಗಳು ವೀಕ್ಷಿಸಲು ಬರುವರೆಂದು ನಿರೀಕ್ಷಿಸಲಾಗಿದೆ.೫

17 ಸ್ಪರ್ಧೆಗಳು 

ಗುವಾಹಟಿ ವೇದಿಕೆ:17 ಸ್ಪರ್ಧೆಗಳು.

ಶಿಲ್ಲಾಂಗ್‌ನಲ್ಲಿ 8 ಸ್ಪರ್ಧೆಗಳು:

ಕ್ರೀಡೆಗಳು ಮತ್ತು ಸ್ಪರ್ಧಿಗಳು

ವಿವರ:

ಪದಕ ಗಳಿಕೆ ಪಟ್ಟಿ
ದಿ.೫-೨-೨೦೧೬ ರಂದು ಆರಂಭವಾದ ೧೨ನೇ ಸೌತ್‌ ಏಷ್ಯನ್‌ ಕ್ರೀಡಾಕೂಟ ೧೬-೨-೨೦೧೬ ಮಂಗಳವಾರ ಮುಕ್ತಾಯವಾಯಿತು.
೨೦೧೬ ಸೌತ್‌ ಏಷ್ಯನ್‌ ಕ್ರೀಡಾಕೂಟದಲ್ಲಿ ದೇಶಗಳು ಗಳಿಸಿದ ಪದಕ ಪಟ್ಟಿ :

ಉಲ್ಲೇಖಗಳು

ನೋಡಿ
೨೦೧೪ ಏಷ್ಯನ್‌ ಕ್ರೀಡಾಕೂಟ
ಫೀಫಾ:--2014 ರ ಫೀಫಾ ಫುಟ್ ಬಾಲ್ ವಿಶ್ವ ಕಪ್ ಪಂದ್ಯ
17ನೇ ಏಷ್ಯನ್‌ ಕ್ರೀಡಾಕೂಟ 2014
ಸೌತ್‌ ಏಷ್ಯನ್‌ ಕ್ರೀಡಾಕೂಟ
2017 ರ ಏಷ್ಯನ್ ಅಥ್ಲೆಟಿಕ್ಸ್ ಚಾಂಪಿಯನ್ಶಿಪ್ಸ್

ಉಲ್ಲೇಖ
1.www.prajavani.net/article/ಪದಕ-ಬೇಟೆಗೆ-ಭಾರತ-ತಂಡ-ಸಜ್ಜು
2.http://www.dailynews.lk/?q=2015/12/30/sports/sri-lanka-field-484-athletes-23-disciplines
3.https://commons.wikimedia.org/wiki/File:Map_of_Meghalaya_India.png
4.http://timesofindia.indiatimes.com/sports/more-sports/cycling/South-Asian-Games-Indian-cyclists-bag-three-more-medals/articleshow/50888513.cms

ಕ್ರೀಡೆ
ಕ್ರೀಡಾಕೂಟಗಳು
ಸೌತ್ ಏಷ್ಯಾ ಕ್ರೀಡಾಕೂಟಗಳು
ಅಂತರರಾಷ್ಟ್ರೀಯ ಕ್ರೀಡಾಕೂಟಗಳು
ಕಲ್ಸಂಕ

ಕಲ್ಸಂಕ ಅಥವಾ ಕಲ್ಲುಸಂಕ ಇದು ನೈಸರ್ಗಿಕವಾದ ಸೇತುವೆಯಂತಹ ರಚನೆಯಾಗಿದ್ದು ನಿಸರ್ಗದ ವಿಸ್ಮಯಗಳಲ್ಲೊಂದಾಗಿದೆ. ಶಿವಮೊಗ್ಗ ಜಿಲ್ಲೆಯ ಸಾಗರ ತಾಲೂಕಿನ ತಾಳಗುಪ್ಪದಿಂದ ಜೋಗ ರಸ್ತೆಯಲ್ಲಿ ಆರು ಕಿ.ಮೀ ದೂರದಲ್ಲಿದೆ.

ವೈಶಿಷ್ಟ್ಯತೆ
ಕಲಗಾರು ಊರಿನಲ್ಲಿ ಹುಟ್ಟಿ ವರದಾ ನದಿಯನ್ನು ಸೇರುವ ಸಣ್ಣದೊಂದ ಹೊಳೆ ಈ ಸೇತುವೆಯ ಕೆಳಗೆ ಹರಿಯುತ್ತದೆ. ನೆಲಕ್ಕಿಂತ ಸುಮಾರು ಹತ್ತು ಅಡಿ ಎತ್ತರಕ್ಕಿರುವ ಈ ಸೇತುವೆ ನಲವತ್ತೈದು ಅಡಿಗಿಂತಲೂ ಉದ್ದವೂ, ಸುಮಾರು ನಾಲ್ಕರಿಂದ ಆರಡಿ ಅಡಿ ಅಗಲವೂ, ಎರಡು ಅಡಿಯಷ್ಟು ದಪ್ಪವೂ ಆದ ನೈಸರ್ಗಿಕ ರಚನೆ. ಸುತ್ತಲೂ ಇರುವ ಜಂಬಿಟ್ಟಿಗೆ ಕಲ್ಲಿನ ಮಧ್ಯ ಹರಿಯುವ ನೀರಿನಿಂದ ಕಾಲಾನಂತರದಲ್ಲಿ ಈ ಸೇತುವೆಯ ನಿರ್ಮಾಣವಾಗಿರಬಹುದೆಂದು ಅಂದಾಜಿಸಲಾಗುತ್ತದೆ. ಕಲ್ಲುಸಂಕ ಭೂವೈಜ್ಞಾನಿಕ ವಿಸ್ಮಯಗಳಲ್ಲಿ ಒಂದಾಗಿದ್ದು ವಿಶ್ವದಲ್ಲಿರುವ ಪ್ರಕೃತಿ ನಿರ್ಮಿತ ಸೇತುವೆಗಳಲ್ಲಿ ಇದು ಎರಡನೆಯದು ಎನ್ನಲಾಗಿದೆ. ಅಮೇರಿಕಾದ ಉಟಾ ಎಂಬಲ್ಲಿ ಹೊಳೆಯೊಂದಕ್ಕೆ ನಿರ್ಮಾಣಗೊಂಡ ಶಿಲಾಸೇತುವನ್ನು ರಾಷ್ಟ್ರೀಯ ಸ್ಮಾರಕ ಎಂದು ಸಂರಕ್ಷಿಸಲಾಗಿದೆ. ಭಾರತದಲ್ಲಿ ಇದನ್ನು ಬಿಟ್ಟರೆ ಇನ್ನೆಲ್ಲೂ ಈ ತರಹದ ಶಿಲಾ ಸೇತುವೆಗಳು ಪತ್ತೆಯಾಗಿಲ್ಲ. ತಿರುಪತಿ, ಬಾದಾಮಿಗಳಲ್ಲಿ ಶಿಲಾ ಕಮಾನುಗಳು ಕಂಡುಬಂದಿದ್ದರೂ ಅವು ಸೇತುವೆಯ ರೂಪದ್ದಲ್ಲ. ಮಲವಳ್ಳಿ ಮತ್ತು ಕಲಗಾರು ಗ್ರಾಮಗಳ ನಡುವಿನ ಈ ಸೇತುವೆಗೆ ಹೆಚ್ಚಿನ ರಕ್ಷಣೆ  ಮತ್ತು ಇದರ ಬಗ್ಗೆ ಹೆಚ್ಚಿನ ಸಂಶೋಧನೆಗಳು ನಡೆಯಬೇಕಾದ ಅಗತ್ಯವಿದೆ

ತಲುಪುವ ಬಗೆ
ತಾಳಗುಪ್ಪದಿಂದ ರಾಷ್ಷ್ರೀಯ ಹೆದ್ದಾರಿ ೨೦೬ರಲ್ಲಿ ಸೀದಾ ಬಂದರೆ ತಲವಾಟ ಎಂಬ ಊರನ್ನು ದಾಟಿ, ಮಲವಳ್ಳಿ ಕಿರುಸೇತುವೆಯನ್ನು ದಾಟುವ ಹೊತ್ತಿಗೆ ಎಡಭಾಗದಲ್ಲಿ ಪ್ರವಾಸೋದ್ಯಮ ಇಲಾಖೆಯ ಸಣ್ಣದಾದ ಬೋರ್ಡೊಂದು ಕಾಣುತ್ತದೆ. ಇದು ಹೊನ್ನಾವರದಿಂದ ೬೭ ಕಿ.ಮೀ, ಜೋಗ ಜಲಪಾತದಿಂದ ೮ ಕಿ.ಮೀ. ತಾಳಗುಪ್ಪದಿಂದ ೬ ಕಿ.ಮೀ ಮತ್ತು ಸಾಗರದಿಂದ ೨೧ ಕಿ.ಮೀ ದೂರ.

ಬಾಹ್ಯ ಕೊಂಡಿಗಳು
 ಅಮೇರಿಕಾದ ಉಟಾದಲ್ಲಿನ ರಾಷ್ಟ್ರೀಯ ಸ್ಮಾರಕದ ಜಾಲತಾಣ
 ಅಮೇರಿಕಾದ ಉಟಾದಲ್ಲಿನ ನೈಸರ್ಗಿಕ ಬೃಹತ್ ಸೇತುವೆ
 ಮರದ ಬೇರುಗಳಿಂದ ರಚನೆಯಾದ ಬೃಹತ್ ಸೇತುವೆಗಳು

ಉಲ್ಲೇಖಗಳು

ಉತ್ತರ ಕನ್ನಡ ಜಿಲ್ಲೆಯ ಪ್ರವಾಸಿ ತಾಣಗಳು
ಬೆಂಗಳೂರು ನೀಲಿದ್ರಾಕ್ಷಿ

ಬೆಂಗಳೂರು ನೀಲಿದ್ರಾಕ್ಷಿಯು ಬೆಂಗಳೂರಿನ ಸುತ್ತಮುತ್ತಲಿನ ಪ್ರದೇಶದಲ್ಲಿ ಬೆಳೆಯಲ್ಪಡುವ ದ್ರಾಕ್ಷಿಯಾಗಿದ್ದು ಬೆಂಗಳೂರು ಬ್ಲೂ ತಳಿ ಎಂದು ಕರೆಯಲಾಗುತ್ತದೆ. ಬೆಂಗಳೂರು ನಗರ, ಕೋಲಾರ ಜಿಲ್ಲೆ, ಚಿಕ್ಕಬಳ್ಳಾಪುರ ಜಿಲ್ಲೆಗಳಲ್ಲಿ ಬೆಳೆಯಲ್ಪಡುತ್ತದೆ. ಬೆಂಗಳೂರು, ಚಿಕ್ಕಬಳ್ಳಾಪುರ, ಶಿಡ್ಲಘಟ್ಟ, ದೇವನಹಳ್ಳಿ ಸುತ್ತಮುತ್ತ ಬೆಳೆಯುವ ಈ ದ್ರಾಕ್ಷಿ ನೀಲಿ ಬಣ್ಣ, ಆಕಾರ ಮತ್ತು ಸ್ವಾದಕ್ಕೆ ಹೆಸರುವಾಸಿ. ಕಳೆದ ನೂರೈವತ್ತು ವರ್ಷಗಳಿಂದ ಸುಮಾರು ೫೦೦೦ ಹೆಕ್ಟೇರ್ ಪ್ರದೇಶದಲ್ಲಿ ಇದರ ಕೃಷಿ ನಡೆದುಕೊಂಡು ಬಂದಿದೆ. ಇದನ್ನು ಬೆಳೆಯಲು ಮರಳು ಮಿಶ್ರಿತ ಕಳಿಮಣ್ಣು ಭೂಮಿ ಪ್ರಸಕ್ತವಾಗಿದ್ದು, ದಿನದ ಉಷ್ಣಾಂಶ ಸುಮಾರು 35-37 ಡಿಗ್ರಿ ಸೆಲ್ಶಿಯಸ್ ಹಾಗೂ ರಾತ್ರಿಯ ಉಷ್ಣಾಂಶ 12-15 ಡಿಗ್ರಿ ಸೆಲ್ಶಿಯಸ್ ಇರಬೇಕಾಗುತ್ತದೆ. ಈ ವಾತಾವರಣಕ್ಕೆ ಬೆಂಗಳೂರಿನ ಸುತ್ತಮುತ್ತಲಿನ ಪ್ರದೇಶಗಳು ಸೂಕ್ತವಾಗಿವೆ. ವರ್ಷವಿಡೀ ಈ ಬೆಳೆ ಇರುತ್ತಲಾದರೂ ಫೆಬ್ರವರಿ ನಡುವಿನಿಂದ ಏಪ್ರಿಲ್‍ವರೆಗೆ ಫಸಲು ಹೆಚ್ಚಿರುತ್ತದೆ. ಇದರ ವಿಶೇಷ ರುಚಿ ಹಾಗು ಗುಣದ ವಿಶಿಷ್ಟತೆಯಿಂದಾಗಿ ಇದು ೨೦೧೧ರಲ್ಲಿ ಭಾರತದ ಭೌಗೋಳಿಕ ಸಂಕೇತಗಳ ಪಟ್ಟಿಯಲ್ಲಿ ನೋಂದಾಯಿಸಲ್ಪಟ್ಟಿದೆ.

ಬಳಕೆ
ವಾರ್ಷಿಕ ೪.೫ ಲಕ್ಷ ಟನ್‍ಗಿಂತಲೂ ಹೆಚ್ಚು ಬೆಳೆಯಲಾಗುತ್ತಿದ್ದು, ಇದರಲ್ಲಿ ಹೆಚ್ಚಿನಂಶ ನೇರವಾಗಿ ತಿನ್ನಲು, ಜಾಮ್, ಜೆಲ್ಲಿಗಳನ್ನು ತಯಾರಿಸಲು ಬಳಸಲಾಗುತ್ತದೆ. ಹುಳಿಮಿಶ್ರಿತ ಸಿಹಿಯುಳ್ಳ ಈ ದ್ರಾಕ್ಷಿಯನ್ನು ಜ್ಯೂಸ್ ತಯಾರಿಸಲು ಬಳಸಲಾಗುತ್ತದೆ. ಸುಮಾರು ನಾಲ್ಕು ಸಾವಿರ ಟನ್‍ಗಳಷ್ಟು ವೈನ್ ಕಾರ್ಖಾನೆಗಳಿಂದ ಕೊಳ್ಳಲ್ಪಡುತ್ತದೆ. ಈ ತಳಿಯ ದ್ರಾಕ್ಷಿಗಳಲ್ಲಿ ಗರಿಷ್ಟ ಶೇಕಡಾ ೧೦-೧೨ ಆಲ್ಕೋಹಾಲ್ ಅಂಶವಿರುತ್ತದೆ. ಆದ್ದರಿಂದ ಇದು ವೈನ್ ತಯಾರಿಕೆಗೆ ಹೆಚ್ಚಾಗಿ ಬಳಸಲಾಗುವುದಿಲ್ಲ. ಸಾಮಾನ್ಯವಾಗಿ ವೈನ್ ತಯಾರಿಕೆಗೆ ಹೆಚ್ಚು ಆಲ್ಕೋಹಾಲ್ ಅಂಶವಿರುವ ಫ್ರೆಂಚ್ ತಳಿಯ ದ್ರಾಕ್ಷಿ ಬಳಸಲಾಗುತ್ತದೆ.

ಬೆಳೆ ಕುಸಿತ
ಅಂತರ್ಜಲ ಮಟ್ಟ ಕುಸಿತ, ಕೃಷಿಭೂಮಿಯ ಪರಿವರ್ತನೆ ಮುಂತಾದ ವಿವಿಧ ಕಾರಣಗಳಿಂದಾಗಿ ದ್ರಾಕ್ಷಿತೋಟಗಳ ವಿಸ್ತೀರ್ಣ ಕಡಿಮೆಯಾಗುತ್ತಿದ್ದು ಈ ದ್ರಾಕ್ಷಿಯ ಉತ್ಪಾದನೆಯಲ್ಲಿ ವರ್ಷದಿಂದ ವರ್ಷಕ್ಕೆ ಇಳಿಯಾಗುತ್ತಿರುವುದು ವರದಿಯಾಗಿದೆ. 
 ೨೦೧೧-೧೨: ೨೯೭೨ ಹೆಕ್ಟೇರ್, ೫೭೮೪೭ ಟನ್
 ೨೦೧೨-೧೩: ೨೯೫೦ ಹೆಕ್ಟೇರ್, ೫೬೦೧೧ ಟನ್
 ೨೦೧೩-೧೪: ೨೭೯೪ ಹೆಕ್ಟೇರ್, ೫೨೨೭೯ ಟನ್

ಉಲ್ಲೇಖಗಳು

ಇವನ್ನೂ ನೋಡಿ
ದ್ರಾಕ್ಷಿ
ಹಣ್ಣುಗಳು

ಭಾರತದ ಭೌಗೋಳಿಕ ಸಂಕೇತಗಳು
ಹಣ್ಣುಗಳು
ಕರ್ನಾಟಕದ ಬೆಳೆಗಳು
ಬೆಂಗಳೂರು ಗ್ರಾಮಾಂತರ ಜಿಲ್ಲೆ
ಪಿಸ್ತಾ

ಗೋಡಂಬಿ ಕುಟುಂಬದ ಒಂದು ಸದಸ್ಯವಾದ ಪಿಸ್ತಾ ಮಧ್ಯ ಏಷ್ಯಾ ಮತ್ತು ಮಧ್ಯಪ್ರಾಚ್ಯದಿಂದ ಹುಟ್ಟಿಕೊಂಡ ಒಂದು ಸಣ್ಣ ಮರ. ಮರವು ಆಹಾರವಾಗಿ ವ್ಯಾಪಕವಾಗಿ ಸೇವಿಸಲಾಗುವ ಬೀಜಗಳನ್ನು ಉತ್ಪಾದಿಸುತ್ತದೆ. ತಿರುಳುಗಳನ್ನು ಹಲವುವೇಳೆ, ತಾಜಾ ಅಥವಾ ಹುರಿದು ಉಪ್ಪು ಸೇರಿಸಿ, ಇಡಿಯಾಗಿ ತಿನ್ನಲಾಗುತ್ತದೆ, ಮತ್ತು ಪಿಸ್ತಾ ಐಸ್ ಕ್ರೀಂ, ಕುಲ್ಫಿ, ಸ್ಪುಮೋನಿ, ಪಿಸ್ತಾ ಬಟರ್, ಪಿಸ್ತಾ ಪೇಸ್ಟ್ ಮುಂತಾದವುಗಳಲ್ಲಿ ಬಳಸಲಾಗುತ್ತದೆ.

ವಾಣಿಜ್ಯ ಬೆಳೆಗಳು